Faktor | Uzenji Ejike, bivši reprezentativac Nigerije: BiH je na mapi mala, ali divna zemlja, divnih ljudi\nUzenji Ejike igrao za Nigeriju protiv BiH na SP u Brazilu\n24.07.2020. / 09:34\nNapadač iz Nigerije Uzoenji Ejike koji je 2014. godine branio boje svoje reprezentacije na utakmici Svjetskog prvenstva protiv Bosne i Hercegovine, napušta Zvijezdu 09 i postaje član Mladosti iz Podgorice.\nU razgovoru za Anadolu Agency (AA), nekadašnji fudbaler francuskog Rennesa sumira utiske posle kratkog boravka u Bijeljini i komentariše kvalitet fudbala u Premijer ligi BiH.\n- Odigrali smo pripremnu utakmicu protiv Tuzle Cityja i jasno je da su oni u ovom trenutku mnogo kvalitetniji tim od Zvijezde. Prvi put ih gledam, imaju nekoliko odličnih pojedinaca i siguran sam da će u novoj sezoni biti jedan od kandidata za vrh tabele. Ja sam se u Bijeljini zaista osjećao lijepo. Predsjednik kluba Boris Stanišić je divan čovjek, saradnja sa trenerom je bila korektna, a igrači su me prihvatili kao da sam od malih nogu dio ovog kluba. Malo je čudna situacija zbog koronavirusa, žao mi je što nisam imao priliku da češće šetam gradom, ali sam se uvjerio da su ljudi vrlo srdačni i da mnogo vole fudbal - kazao je Ejike.\nŽali zbog prekida Premijer lige BiH\nKada je prije šest godina dobio šansu od selektora Stivena Kešija i zaigrao na stadionu Pantanal u Kujabi protiv Bosne i Hercegovine, nije ni slutio da će u toj zemlji jednog dana nastaviti svoju karijeru.\n- Šteta je što se prvenstvo prekinulo zbog korone, odigrao sam svega dvije zvanične utakmice za Zvijezdu 09 i nismo imali priliku da se na terenu i na sportski način izborimo za opstanak u Premijer ligi BiH. Za ovo kratko vrijeme mogao sam da se uvjerim da su uvjeti u Stanišiću na vrhunskom nivou. Imamo nekoliko terena na raspolaganju, fitnes salu, SPA i wellness centar, ogroman hotelski kompleks. Verujte mi da tako nešto nisam vidio ni u Francuskoj. Kada gledate na mapi svijeta, Bosna i Hercegovina djeluje sićušno, ali je riječ o jednoj divnoj zemlji, sa divnim ljudima koji su ponosni na svoju kulturu i tradiciju. Ako nastave ovim putem, imaju još mnogo prostora za napredak - smatra Ejike.\nEjike je početkom 2014. godine osvojio priznanje za najkorisnijeg igrača Kupa Afrike, što mu je bila dovoljna kvalifikacija da se nađe na spisku putnika za Mundijal u Brazilu.\n- Predivan je osjećaj braniti boje svoje zemlje na završnom turniru Svetskog prvenstva. To je uspomena koja ostaje za cijeli život. Protiv Bosne i Hercegovine sam ušao u igru u posljednjih 15 minuta umjesto Majkla Babatundea, uspjeli smo da sačuvamo vodstvo koje nam je donio Piter Odemvinge i da osvojimo tri važna boda u pohodu na drugi krug šampionata. Bila mi je privilegija da se družim sa momcima poput Onazija, Muse, Emenikea, Džona Obija Mikela… Nažalost, kostur nas je već u osmini finala odveo na Francuze, ali je bez obzira na eliminaciju ostalo jedno divno iskustvo koje ćemo prepričavati mlađim pokoljenjima - rekao je Ejike.\nGeneracija Super orlova\nPored igrača sa kojima je dijelio svlačionicu tokom Svjetskog kupa u Brazilu, Ejike ne zaboravlja i legende nigerijskog fudbala koje su pronijele slavu svoje zemlje braneći boje najboljih evropskih klubova.\n- Mnogo je tu zvučnih imena koje sam smatrao za uzore i trudio se da krenem njihovim stopama. Prije svih, Jay-Jay Okocha i Daniel Amokachi. Oni pripadaju generaciji koja je ušla u historiju nigerijskog fudbala i nisu ih slučajno zvali Super orlovima. Spomenuo bih i Emmanuela Amunikea, zvijezdu tima sa Svjetskog prvenstva u SAD-u, koji je te iste godine osvojio Kup Afrike sa Nigerijom i bio proglašen za afričkog fudbalera godine. Zbog njega je mnogo klinaca u Nigeriji počelo da se bavi fudbalom. Poslije igračke karijere posvetio se trenerskom poslu i do skoro je radio kao selektor reprezentacije Tanzanije - rekao je za Anadolu Agency Ejike, koje je za samo dva mjeseca rada u Bijeljini stekao toliko povjerenja da mu je rukovodstvo Zvijezde 09 bilo povjerilo i kapitensku traku.\nUzenji EjikeFK Zvijezda 09\nZvijezda 09 potvrdila dogovor s Borcem oko transfera Vojnovića\nBomba iz Italije: Edin Džeko mijenja Zlatana Ibrahimovića?


Apple svrgnuo Google\n27.05.2015 / 13:02 Techno & Nauka - Logo\nLONDON - Kompanija Apple je ponovo od Google-a preuzela titulu najvrijednijeg svjetskog brenda, prema ovogodišnjoj listi "BrandZTM Top 100" najvrednijih globalnih brendova, koju su danas objavile kompanije WPP i "Milvord Braun".\nVrijednost brenda Apple skočila je 67 odsto na godišnjem nivou, dostigavši 247 milijardi dolara, dok je vrijednost Google-a porasla devet odsto na 173, 7 milijardi dolara, navodi se u informaciji WPP i "Milvord Brauna".\nTreći na listi najvrednijih brendova je Microsoft, težak 115 milijardi dolara, 28 odsto više nego prošle godine.\nIako se Aplle sat (Apple watch) pokazao kao izuzetno popularan, uspjeh posljednje serije telefona "I-phone 6" glavni je pokretač jačanja brenda Apple.\nUkupna vrijednost top 100 globalnih brendova trenutno iznosi 3,3 biliona dolara, 14 odsto više u odnosu na 2014. i čak 126 odsto više u odnosu na period prije 10 godina kada je lista lansirana.\nMeđu prvih 10 najvrednijih brendova u svijetu su i IBM, Viza, AT&T, Verajzon, Koka-kola, "Mekdonalds" i Marlboro.\nNa listi najvrednijih evropskih brendova vodeće mjesto i ove godine zauzima SAP, čija je vrijednost porasla pet odsto, na 38,2 milijarde dolara, a slijedi Dojče Telekom, vrijedan 33,8 milijardi dolara, ili 18 odsto više nego prošle godine.\nPreostali evropski brendovi na listi su "Luj Viton", BMW, Loreal, Zara, Mercedes, Movistar, Erme i Orandž.\nEvropski brendovi nastavili su da dominiraju i u sektoru luksuznih proizvoda, gdje zauzimaju osam od 10 vodećih pozicija.


Otvaranje grlića materice pred porodjaj - Sve o Trudnoći\nKoliko traje otvaranje grlića kod trudnica i šta to znači?\nOtvaranje grlića materice je jedan od znakova da porođaj može da počne. U tom trenutku bi bilo dobro da ste već u bolnici.\nGrlić se priprema za porođaj već nekoliko nedelja pre nego što ćete doneti na svet vašu bebu. Postaje mekši i elastičniji, kako bi se otvorio bez problema kada dođe vreme za to.\nKada dođete na porođaj, doktor će meriti otvorenost vašeg grlića, to jest dilataciju. Tek kada se grlić dovoljno otvori, stvaraju se uslovi za porođaj. Dilatacija se meri posebnim uređajem koji podseća na šestar i u tom slučaju doktor će kostatovati koliko centimetara ste otvoreni. Tek kada se otvorite deset centimetara, dolazi do potpune dilatacije i porođaj može da počne. Neki lekari mere otvorenost grlića materice pomoću prstiju i šake. U tom slučaju porođaj počinje tek kada ste otvoreni za ,,veliki dlan”.\nU porodilištu će medicinsko osoblje pratiti širenje grlića materice, kako bi znali u kom trenutku ste spremni za porođaj. Pregled će vam možda biti neprijatan, jer ćete u tom trenutku uveliko osećati kontrakcije, ali probajte da se opustite ili zamolite doktora da sačeka dok se kontrakcija završi.\nKoji su prvi znaci porođaja?\nOtvaranje grlića materice je relativno. Kod nekih porodilja ide veoma sporo, dok se druge otvore ,,čas posla”. Od ovog procesa zavisi dužina porođaja.\nDešava se i da se grlić otvori mnogo ranije, na početku devetog ili čak u sedmom mesecu. Ne mora da znači da ćete se poroditi istog trenutka, samo je bitno da pratite instrukcije svog lekara. Najverovatnije ćete morati da ležite kod kuće.\nKako ubrzati otvaranje grlića pomoću vežbi?\nPostoji mnogo načina da se ubrza otvaranje grlića materice. Jedan od tih načina su vežbe. Ne misli se na klasične vežbe, već na, takoreći, fizičku aktivnost, jer ko će sad pred porođaj da radi vežbe onako naduo i nervozan.\nŠetnja je idealna fizička aktivnost za sve trudnice, a ujedno i dobra vežba koja stimuliše otvaranje grlića materice. Šetajte koliko god možete, mada te šetnje verovatno neće biti previše duge, jer se trudnice u kasnoj trudnoći lako zamaraju. Ipak, ne budite lenje, šetnja može da bude i kratka, ali bitno je da počnete da je praktikujete. Šetanjem pomažete i bebi da zauzme odgovarajući položaj pred porođaj.\nŠetnja, penjanje uz stepenice i seks su najbolje vežbe koje stimulišu otvaranje grlića materice.\nKo živi u soliteru, ima na raspolaganju idealan poligon za vežbanje, jer penjanje uz stepenice pomaže u otvaranju grlica materice. Pošto trudnice ne mogu da rade čučnjeve, ovu aktivnost možete zameniti penjanjem uz stepenice, jer je efekat sličan. Dakle pred porođaj, zaobiđite lift i vežbajte tako što ćete šetati uz stepenice.\nA sada vežba koja će vam se možda najviše dopasti. Naime, za efikasno otvaranje grlića dobar je i seks. Eto još jednog razloga zbog kojeg ne bi trebalo da se plašite seksa u trudnoći. Seks može samo da vam pomogne. Verovatno će se i vašem partneru dopasti ova činjenica.\nUkoliko imate pilates loptu, koristite je umesto stolice pred porođaj. I sedenje na pilates lopti pomaže bebi da se adekvatno namesti i zauzme ,,niski start”.\nKako izračunati termin porođaja\nPrvi bolovi pred porodjaj


Dvostruki koncert za istinske ljubitelje jazza - nomad.ba\nMiles Okazaki/Lucia Cadotsch Trio\nDvostruki koncert za istinske ljubitelje jazza\nRepertoar Theloniusa Monka i američki jazz standardi na programu su drugog dana XX3. Jazz Festa Sarajevo.\nDvadesettreće izdanje najstarijeg muzičkog festivala u Bosni i Hercegovini donosi raznovrstan program a kao posebnu muzičku poslasticu za sve ljubitelje standardnog jazza posebne koncerte.\nOsmog novembra u Domu policije sa početkom u 18.00 sati, Jazz Fest će predstaviti solo koncert gitariste Milesa Okazakija koji će izvesti repertoar Theloniousa Monka, jednog od najvažnijih kompozitora u istoriji jazza i američke muzike uopšte. Okazakijev projekat WORK čini šesterostruki CD sa 70 kompozicija koliko je Monk ukupno napisao. Specifičnost pristupa Milesa Okazakija ovom zahtjevnom repertoaru između ostalog je i u tome što je sve kompozicije snimio u originalnom tempu i tonalitetu kao i sam Monk.\nAlbum WORK je prihvaćen sa oduševljenjem od strane kritike i pubike. Mnogi magazini su ga uvrstili u najbolje jazz albume objavljene u 2018. godini a magazin DownBeat je Okazakija proglasio gitarističkom zvijezdom u usponu. Miles Okazaki je vrlo aktivan njujorški muzičar, član je quarteta Mary Halvorson i benda Steve Coleman & Five Elements, a vodi i svoj kvartet Trickster. Sarajevski koncert je dio evropske turneje koja počinje 3. novembra koncertom na berlinskom Jazz Festu.\nZa istu ulaznicu publika Jazz Festa osim u koncertu Milesa Okazakija, može uživati u još jednom koncertu na kojem će biti izvođen standardni jazz repertoar. Švicarska pjevačica Lucia Cadotsch i njen internacionalni bend “Speak Low” snimili su istoimeni album na kojem se nalaze kompozicije poput Strange Fruits, Gloomy Sunday, Don’t Expain i drugih.\nSpeak Low je senzacionalno nagrađen sa svih pet zvjezdica u američkom magazinu DownBeat. Pjevati pjesme koje su već otpjevale najveće pjevačice u istoriji jazza velik je izazov sam po sebi, a dati nešto novo tim kompozicijama nakon decenija izvođenja, gotovo je nemoguća ali u slučaju Lucije Cadotsch ipak upješna misija. Speak Low je stekao i koncertni status, ubrzo se evropska i američka publika mogla uvjeriti da studijski album Lucije Cadotsch “Speak Low” nije nastao nimalo slučajno. Kritika je ujedinjena u stavu da Lucia Cadotch donosi standardni repertoar ne samo zrelo i kompetentno, nego i na nov i autentičan način.\nUlaznice za ovaj dvostruki koncert (Miles Okazaki/Lucia Cadotsch Trio) po cijeni od 20 KM u prodaji su u prostorijama Jazz Festa i u sistemu kupikartu.ba a na dan koncerta prodavat će se i u Domu policije, sat prije početka koncerta.


U planu direktni let Peking – Sarajevo | Poslovnisvijet\nKineski premijer Li Keqiang rekao je jučer da je Kina spremna za unapređenje saradnje sa BiH u oblasti transportne infrastrukture i poljoprivrede.\nTokom razgovora sa predsjedavajućim Vijeća ministara Denisom Zvizdić u Sofiji na marginama Samita “16 plus jedan”, Li Keqiang je izrazio zadovoljstvo ohrabrujućim rezultatima dosadašnje saradnje između Kine i BiH.\nPodsjetivši da su kineske kompanije već prisutne u BiH sa projektima, Keqiang je istakao interes Kine za boljom saradnjom i u oblasti poljoprivrede.\nKineski premijer je izrazio nadu da će ubrzo biti uspostavljen Veterinarski centar mehanizma “16 plus jedan” u BiH, kako bi se pospješio izvoz poljoprivrednih proizvoda u Kinu, saopšteno je iz Vijeća ministara.\nKeqiang je rekao da je u planu otvaranje direktnog leta između Pekinga i Sarajeva, čime bi se pospješio promet ljudi i roba i značajno unaprijedila razmjena turista.\nSastanku su prisustvovali ministar vanjske trgovine i ekonomskih odnosa BiH Mirko Šarović, ministar komunikacija i transporta Ismir Jusko i ambasador BiH u Bugarskoj Radomir Bogdanović.\nPrethodna : Parlament BiH usvojio preporuke za reformu energetskog sektora u BiH\nSlijedeća : Sutra o raspodjeli prihoda od putarina


Ukrajina uzvraća Rusiji - proteran ruski viši diplomata\nSvet Autor:Sputnjik17. apr. 202118:40\nMinistarstvo spoljnih poslova Ukrajine saopštilo je da jedan viši ruski diplomata mora da napusti zemlju u naredna 72 sata kao odgovor na incident sa ukrajinskim konzulom u Sankt Peterburgu. Federalna služba bezbednosti (FSB) Rusije je ranije privela ukrajinskog konzula u Sankt Peterburgu Aleksandra Sosonjuka dok je primao poverljive podatke od ruskog državljanina.\nPored toga, ukrajinski spoljnopolitički resor izražava snažan protest zbog privođenja ukrajinskog konzula i u potpunosti odbacuje sve navedene optužbe.


Komorovski i Kačinjski u drugom krugu | Info | Svet\n20. oktobar, 10:23\nKomorovski i Kačinjski u drugom krugu 0 Podeli Podeli na facebook Podeli na twitter Podeli na viber Pošalji na mail\nKomorovski i Kačinjski u drugom krugu\n20.06.2010. / 10:35\nNa vanrednim predsedničkim izborima traži se naslednik Leha Kačinjskog, tragično poginulog u padu aviona 10. aprila u Rusiji.\nFavoriti na današnjim izborima za predsednika Poljske, kandidat vladajuće Građanske platforme, predsednik donjeg doma parlamenta Bronjislav Komorovski i kandidat konzervativne opozicione stranke Pravo i Pravda Jaroslav Kačinjski pozvali su večeras birače da im daju glas u drugom krugu 4. jula.\nNa 25.766 birališta u Poljskoj i inostranstvu, Poljaci su podelili glasove tako da niko od 10 kandidata nije uspeo da osvoji preko 50 odsto glasova neophodnih za pobedu u prvom krugu.\nKomorovski (58) je, pošto su poljske televizije i velike agencije objavile prognoze ishoda izbora na osnovu anketa na biralištima, zahvalio svojim rivalima - lideru postkomunista Gžegožu Napjeralskom i lideru Poljske narodne stranke, vicepremijeru Valdemaru Pavlaku, na čije birače računa u drugom krugu.\nPrema prognozama agencija nakon zatvaranja birališta u 20 časova, Komorovski je osvojio između 40 i 46 odsto glasova, a njegov protivkandidat u drugom krugu, Kačinjski (61) od 32 do 36 odsto glasova.\nTreći je Napjeralski, sa osvojenih od 12 do 14 odsto glasova, koji mogu da budu presudni u drugom krugu, pošto je pred izbore čak 87 odsto birača poljske postkomunističke levice izjavilo da bi 4. jula glasali za Komorovskog.\n"U životu i fudbalu najteža je završnica. Budimo toga svesni. Hvala vam i molim vas za još", kazao je Komorovski posle objavljivanja prognoza.\n"To je odličan rezultat. Laknulo mi je", kazao je premijer Donald Tusk koji s kandidatom svojih liberala, Komorovskim, iščekuje da Državna komisija počne noćas da saopštava prve delimične rezultate.\n"U drugom krugu biraće se između dve vizije Poljske. Moramo da pobedimo. Zbog Poljske i za demokratiju", kazao je u izbornom štabu konzervativaca Jaroslav Kačinjski.\nJedan od argumenata u predizbornoj kampanji koji je Kačinjski često koristio bilo je upravo to da bi za poljsku demokratiju bilo pogubno da sva vlast, vlada i predsednik, bude u rukama jedne stranke.\nUpravo to je, međutim, bio slučaj u Poljskoj od 2005. do 2007. godine kada je vlast čak bila u rukama samo jedne porodice. Leh Kačinjski bio je šef države, a njegov brat blizanac Jaroslav predsednik vlade.\nKonačne rezultate izbora državna izborna komisija saopštiće u ponedeljak.\nNi poplavljena naselja i putevi nisu bili prepreka za neke od Poljaka u južnim i centralnim oblastima Poljske, pogođenim katastrofalnim poplavama od sredine maja, da izađu danas na vanredne predsedničke izbore, a lokalne vlasti su za područja gde se još nije povukla voda iz Visle obezbedile i amfibije.\nAmfibije su danas izašle po birače na ulice Sandomježa na jugoistoku Poljske i u naselja i seoska imanja kraj Plocka, gde je Visla u dva navrata u maju i junu probila nasip i poplavila veliki prostor sa čak 916 imanja.\nPoljaci u poplavljenim oblastima ipak nisu hrlili na birališta jer prvi krug izbora ionako nije dao novog predsednika.\nKampanja je vođena u senci tragedije u Smolensku u kojoj je Poljska među 96 žrtava pored predsednika i prve dame izgubila i dobar deo državne elite, a obezglavljena je i komanda poljske armije.\nKandidat opozicionih konzervativaca na redovnim izborima bio bi Leh Kačinjski, umereniji i manje kontroverzan od blizanaca Kačinjski ali i u tom slučaju do avionske nesreće u Smolensku izgledalo je da bi izvesni pobednik izbora najverovatnije već u prvom krugu bio predsednik Sejma Komorovski.\nTragedija u Smolensku i kampanja Jaroslava Kačinjskog koji se od radikalnog političara koji najbolje ume da zavadi i deli Poljake predstavio kao ličnom tragedijom promenjeni čovek koji želi da spaja i pruža ruku pomirenja u skladu sa parolom "Poljska pre svega" uspeli su da pretvore izvesnu pobedu kandidata vladajućih liberala u vrlo neizvestan duel te dvojice kandidata.\nVeliko interesovanje za izbore, veće nego u domovini vladalo je u dijaspori, negde u SAD i Kanadi su Poljaci čak stajali u redovima da daju svoj glas i tako utiču i na zbivanja u domovini.\nGlasali su prvi put i poljski vojnici u svim misijama, jer je za razliku od ranijih godina bilo otvoreno i biralište na Kosovu u američkoj bazi Bondstil gde pored poljskih vojnika Kfora svoj glas su nekom od kandidata dali i poljski policajci iz misije Euleksa na Kosovu.\nU tri izborne jedinice paraleleno sa predsedničkim izborima odvijali su se danas i dopunski izbori za Senat poljskog parlamenta, pošto je troje senatora takođe poginulo u padu aviona kraj Smolenska. Tu, međutim, iznenađenja neće biti pošto su stranke dogovorile da ne menjaju odnos snaga u gornjem domu i kandidati su samo ljudi iz iste stranke koja je tu imala svog senatora pre nesreće.


DEVICA – Volim, dakle razumem… (Iz knjige ISTINA O ODNOSIMA U ZODIJAKU) | Astrolog Dragana Deh\n…Od svog rođenja sumnja u sve što vidi, dodirne, čuje, pomiriše. Kreće se oprezno ispitujući teren, zamišljajući prepreke, proveravajući put. Osećaj za ritam, po kome je poznata, potiče od iskonskog ponavljanja pokreta, proveravanja tla pod nogama, ispitivanja tla, opipavanja nestabilnosti. Po mirisu oseti opasnost, bila ona u pokvarenoj hrani ili zagađenom vazduhu, bila u, za nju, manje prijatnom mirisu nečijeg tela. I ne radi se ovde o faktoru čistoće, higijene, koje se za ovaj zodijački znak podrazumeva. Njen njuh je daleko suptilniji, Devica ume da čita mirise molekularnih zapisa i po njima sudi da li joj neko ili nešto prija ili ne.\nOna ume i da pročita između redova, tražeći „podistinu“, to skriveno biće koje se prikazuje samo retkima…\n…Inače, prepoznaćete je/ga sigurno. Odavno je tu, možda ga niste primetili. Glava mu je često povijena nad nekim knjigama, spisima… I u najopuštenijem trenutku ipak rešava ukrštene reči! Odnosno on uvek nešto rešava. Tu i tamo dobaci po koji komentar, polustidljivo – polucinično. Nekad i zajedljivo, reći će zli jezici… Bez obzira na moguće estetske potencijale, neće se po svaku cenu truditi da bude primetan. Sanjao ili ne, o sjajnim pozornicama, neće lako dozvoliti sebi da se popne na binu i oglasi se svojim znanjem ili talentom. On je taj koji misli o tome da li mikrofon radi, da li su svetla dobro upaljena, da li su uglovi gledaoca dovoljno dobri… Reći čete – sitničar. On će reći – čemu svetle reči ili divna pesma, čemu dobar koncert ako ozvučenje nije perfektno, ako je pozornica klizava, ako ono što treba da bude viđeno – nije vidljivo na adekvatan način. “Sve ili ništa” ponavljaće zabrinuto u svojoj glavi, krećući se ka “Ničemu”, sanjajući i plašeći se u isto vreme onog “Svega”. Naravno, sam sa sobom vodiće bespoštedne ratove o smislu i besmislu propuštenih prilika. Ne inicirajte takve teme, ako vam je stalo do dobrog odnosa sa Devicom!\nSaslušaće svakog ali će prihvatiti samo istomišljenike. Od njihove introspekcije i poverenja u sopstvenu inteligenciju zavisi u šta će (posle sistemskih provera) poverovati i čemu će se (s poštovanjem) pokoriti, a potreba za pokoravanjem postoji. Fascinirajte ga i dobićete njegovu nepodeljenu pažnju. Pa onda poštovanje, pa poverenje, pa pogled pun zanosa i ostati očarani samim sobom zanavek (ako vaši darovi to zaista zaslužuju).\nDa li mislite da je ljubav nešto drugo osim razumevanja, poverenja i prihvatanja? Da li mislite da ijedan (iskren) odnos na ovom svetu, prijateljski, poslovni, emocionalni, društveni – počiva na drugim parametrima? Ako to mislite – znači da ne mislite, jer čim ste pomislili i verifikovali, znači da ste razumeli. I upravo vam razum daje osnov za emociju, osnov za poverenje, osnov za opuštanje! Ljubav je nešto što se može razumeti ni jasnije ni nejasnije nego što se razume muka i lakoća, radost i patnja, mir i rat, blagostanje glad, siromaštvo i bogatstvo, mudrost i ograničenja.\nI žena i muškarac Devica imaju slične principe odnosa. Polagaće na svoj seksepil toliko koliko je potrebno da se postigne nivo pristojne, ali nedvosmislene privlačnosti. Urednost i stil se podrazumevaju. Pripadaju onima čija je toaleta uvek u skladu sa ambijentom i trenutkom. U gomili će se isticati duhovnim nepripadanjem, dok će u fizičkom smislu pristajati adekvatno u svakom prostoru, dešavanju, društvu. Oni umeju da se stope na fizičkom planu, dok će na psihološkom u većini slučajeva radikalno odstupati, nemajući sami svest da je to vidljivo. Njihove su misli možda u neposrednoj blizini dešavanja, ali nikada u centru. Device prave analitične koncentrične krugove oko svakog dešavanja, bilo da se radi o predsedničkim izborima, elementarnim nepogodama ili potpisivanju kreditne kartice. Hiljadu zašto i zato prepliće se njihovim bićem očajnički tražeći smisao postojanja njih samih ili aktuelnih dešavanja…\nOsetićete neprijatnost pred njenim/njegovim ispitivačkim, podozrivim pogledom. Krijete li nešto? Kakve su vam namere? Pokušavate li da manipulišete? Samim sobom, njom, istinom, znanjem, iskustvom… Zastanite, vreme je za predah! Zamislite se nad tim što ste upravo rekli. Možda se radi o sasvim prozaičnom komentaru, “lepa je ta plava bluza na vama”… Da li je to stvarno ta nijansa? Znate li da raspoznate spektar boja, možda ne vidite dobro ili olako dajete izjave, ne razmišljajući. To je greh nad grehovima, tek da znate…\nNe morate se osmehivati, Devica od toga ništa nema. Budite pristojni i razumni, biće sasvim dovoljno. Ne pričajte svašta, ne prosipajte neproverenu pamet. Ne mislite da vas ona sluša “s pola uha”. Sve je čula, sve je zapamtila i upravo je u toku provera vaših reči na više nivoa. Ako ste dovoljno samozadovoljni, ovo možete shvatiti kao značajno poklanjanje pažnje! U suprotnom ste se upravo upecali u klopku mikronskih premeravanja koja mogu dugotrajno da osujete vašu maštu i onespokoje vam samopouzdanje.\nMerkur čuje sve. Uglavnom i zapisuje, da posle ne dođe do zabune. Podjednaku pažnju pokloniće zdravim bakinim receptima i najnovijoj naučnoj teoriji o postanku čoveka. Sve informacije poređane su uredno po fajlovima čiji raspored zna i u pola noći! Ipak ga radije kontaktirajte danju, on poštuje noć i potrebu za odmorom… Ne pravite se da ste sveznalica ili svemogući. Veoma brzo će vam dokazati suprotno, pritom ne ističući sebe ili svoje adute, već će vam kao iz topa proklamovati o onim ličnostima i činjenicama sasvim vidljive i dokazivim.\nImati prijatelja u ovom znaku znači da pored sebe imate nekoga ko je uvek svestan i vaših vrlina i vaših mana. I zna zašto vas poštuje odnosno voli. U suprotnom ne bi bio u vašoj blizini. Trudite se da ga ne uvredite, da ga ne ponizite, u njemu ima isuviše ljudskog… Kažite mu iskreno šta mislite o njemu, ali birajte reči. Ne traži on nadrealističko pakovanje, on traži oblik koji može da prihvati bez sumnji i poniženja. Razgovarajte s njim istinito i duboko. Možda se iz prijateljstva izrodi nešto još mnogo vrednije i trajnije – vera. Ako vam zasmeta njegova/njena pretencioznost, malodušnost, skepticizam, odsustvo prozaične bolećivosti, znajte da niste uspeli da zadobijete njegovo poverenje i da vas je ostavio na liniji površnih odnosa. A vi ga niste razumeli u pravoj meri. Ne zamerajte se. Sačuvajte odnos od teških reči, jer možda nekad poželite da čujete reč – dve o nečemu iz jednog sasvim posebnog ugla u kom su se stekli stavovi mudrih i naivnih, vernika i nevernika, sumnji i istina…


Prijatelji životinja - Ta ravnopravna stvorenja\nTa ravnopravna stvorenja - 100 odgovora na 100 pitanja o pravima životinja\nDvostruka duga d.o.o. u suradnji s udrugom Prijatelji životinja, Čakovec, rujan 2007.\nOva je knjiga vrijedan doprinos moralnom napretku jednog naroda na pragu velikih promjena koje su ga već počele zahvaćati i to zahvaljujući malim, običnim ljudima koji su se usudili tražiti odgovore na svoja pitanja...


TEST: Huawei Freebuds 4i - Pristupačne slušalice 'skupih' mogućnosti\nIzvor: B92, 13.Maj.2021, 14:38\nTEST: Huawei Freebuds 4i - Pristupačne slušalice "skupih" mogućnosti\nUkoliko vas interesuje noseća tehnologija u audio segmentu, sigurno se sećate Huawei-jevih vodećih bežičnih slušalica sa aktivnim potiskivanjem buke (ANC), Freebuds Pro, koje su jedne od najboljih na tržištu. Sada vam donosimo još jedan proizvod u seriji, a u pitanju je pristupačniji model Freebuds 4i.\nStajling ovog modela je moderan i dopadljiv. Ima zaobljen oblik, sa ravnom površinom na poleđini zbog koje bi neko pomislio da podržava bežično punjenje. Međutim, to zaravnjenje je namenjeno bezbednom odlaganju kućišta. Sa bočne strane nalazi se dugme za uparivanje, a na dnu ima priključak za punjenje USB-C.\nKućište je manje od onih kod svoje starije braće, pa i jačeg modela Freebuds Pro, što...\n21:49: DOKTORU ZARAŽENOM KORONOM NALOŽENO DA OPERIŠE PACIJENTE? Slu...\n21:49: AMERIČKA JAVNOST UZNEMIRENA: Putinovo moćno oružje vide kao "...\n21:49: SNAŽNO NEVREME U GRČKOJ, SOLUN OPUSTOŠEN: Ni Atina nije izbegl...\n21:49: PAS JE OTRČAO DO VODE I TAD JE POČELA DRAMA! Vlasnik dotrčao i...\n21:48: Nakon drame završena utakmica u Kopenhagenu: Finska iznenadila D...\n21:48: Džonson zabrinut zbog širenja delta soja korona virusa u Britan...\n21:46: SUKOBILE SE MARIJA I VIKI! Miljkovićeva postavila Šerifovićevu...\n21:44: OVO NIJE OFSAJD? Svi u čudu kako gol Lukakua nije poništen: Evo...\n21:42: "Svima je jasno - Bajden se ne usuđuje, boji se da ne izgubi od ...\n21:42: Fudbal u senci nemilog događaja - istorijska pobeda Finske proti...\n21:42: HOROR U AMERICI Automobilom se zakucao u zgradu Centra za doniran...\n21:41: Danci uzdrmani zbog Eriksena, Finska pobedila na Parkenu\n21:39: Održana promocija edicije “Bijela knjiga žrtava Sandžaka (19...\n21:39: Goca Tržan otkrila tajnu SAVRŠENE LINIJE: Na OVAJ NAČIN je svo...\n21:39: AFRIKA: Hladan tuš za prvaka Zambije, Nkani se smeši druga liga\n21:39: Nije trebalo da bude ovako... Danska ovo nije zalsužila (VIDEO)\n21:39: UŽIVO: Belgija - Rusija 2:0, Menije duplira prednost (VIDEO)\n21:38: I ove godine bez organiziranog odlaska na hadž\n21:38: BIRODI: Član Gradskog veća Novog Sada Milovan Amidžić prekr...


Novi Sad posle drame do finala! – Bejzbol savez Srbije\nby BS_SRBIJA · September 28, 2020\nNovi Sad je drugi finalista Prvenstva Srbije za seniore! Posle napete i neizvesne utakmice Novi Sad je pobedom od 8:7 nad Vojvodama prošao u finale sa konačnih 3-1 u seriji, gde ga čeka aktuelni šampion Beograd 96.\nMeč na Adi je bio jedan od najuzbudljivijih na u poslednjih nekoliko sezona. Iskusan timVojvoda je sve uradio da izjednači na 2-2 u seriji. Na brdo je stavio Kubanca Corellu koji je bio veoma dobar i nije dao mladim udaračima Novog Sada da povežu hitove, dok su igrači Zemunaca strpljivim udaranjem vodili veći deo meča.\nRezultatska prednost je sve vreme bila na strani (domaćina) Vojvoda (2:1, 3:2) da bi u 6. inn poveli i sa 6:4. Novi Sad uspeva da se vrati i da u 8. inn čak i povede sa 7:6. Zemunci (8. dole) sa 2 outa, i praznim bazama ipak uzimaju poen za 7:7, ali plaćaju danak brojnim greškama i ponovo primaju poen u poslednjoj izmeni za 8:7. U zadnjem napadu, sa donjim delom line upa, ne uspevaju da ugroze Novi Sad, za konačnih 8:7.\nUtakmica je obilovala greškama ali i odličnim udarcima obe ekipe. Na kraju je Novi Sad imao bolji skor u hitovima (9-6), ali su bacači gostiju poklonili više od 10 baza na BB i HBP, tako da je to pravilo ravnotežu tokom meča.\nNovi Sad ulazi u svoje prvo finale u kratkom postojanju kluba, gde ih čeka Beograd 96.\nNarednog vikenda na Adi se oba dana igra Kup Srbije!\nSubota 10.30h Vojvode – Vojvodina 14.30h Beograd 96 – Novi Sad.\nNedelja 12h FINALE\nVojvodina pobedila Vojvode, Beograd 96 odličan u Ljubljani\nNastavak domaće lige – pobede Novog Sada i Beograda 96\nNext story Novi Sad pobednik Kupa Srbije!\nPrevious story Beograd 96 pobedom do finala!


“Neka bude što biti ne može” – razvlašćivanje DPS-a Mila Đukanovića | Talas.rs\n“Neka bude što biti ne može” – razvlašćivanje DPS-a Mila Đukanovića\nSve ključne determinante za razvlašćivanje DPS-a na izborima 30. avgusta su tu\nU poslednjih mesec i po dana, redovni parlamentarni izbori organizovani su u Srbiji, Hrvatskoj i u Severnoj Makedoniji. Uprkos produženom prisustvu i ozbiljnim štetnim posledicama virusa korona po zdravlje ljudi, izbori su u ovim državama održani. Parlamentarni izbori u Crnoj Gori raspisani su za 30. avgust. Vrhunac epidemije u Crnoj Gori poklapa se sa izbornom kampanjom, ali ne deluje da bi COVID-19 mogao da odloži datum održavanja izbora.\nSuočavanje građana sa virusom korona jeste tema u crnogorskom društvu. Ali i u tim okolnostima jedno pitanje ima primat – da li je posle trideset godina nesmenjivosti vlasti došao momenat za razvlašćivanje DPS-a Mila Đukanovića na izborima. Ili još preciznije, da li će opozicione političke stranke u Crnoj Gori iskoristiti očigledne i velike slabosti trenutno vladajućeg DPS-a da dođe do promene vlasti?\nBojkot nije opcija\nJedna od ideja u opozicionim krugovima bila je da odgovor na raspisivanje izbora bude bojkot. Najjači argument zagovornika ove ideje bio je vezan za nepostojanje uslova za organizovanje slobodnih i poštenih izbora.\nPredstavnici Demokrata Alekse Bečića, najjače opozicione partije u Crnoj Gori, predložili su da izbori budu odloženi do stvaranja uslova za njihovo održavanje i ispunjavanja uslova koji su neophodni da bi izbori bili slobodni i pošteni. Poslanici ove partije bili su dosledni zagovornici bojkota Skupštine Crne Gore u sazivu od 2016. godine. I zaista, svi poslanici Bečićevih Demokrata striktno su se sve četiri godine držali bojkota Skupštine.\nGrađanima Crne Gore od početka je bilo jasno da bi ideja bojkota izbora imala snagu ukoliko bi opozicione stranke bile jedinstvene u bojkotu. Bojkot bi, dakle, imao smisla ako bi sve relevantne opozicione grupacije imale jedinstven stav da je to jedina opcija. Vrlo brzo se, međutim, pokazalo da u većem delu opozicionih formacija bojkot nije poželjna opcija. Otud je učestvovanje na izborima i u uslovima koji nisu regularni definisano kao bolja ideja nego bojkot. Mnogi su se dosetili da je 2000. godine Slobodan Milošević pobeđen upravo na izborima koji nisu bili slobodni i pošteni.\nAko se tome doda jedinstven neblagonaklon stav predstavnika međunarodne zajednice o mogućem bojkotu izbora, svakome je u Crnoj Gori brzo postalo jasno da ideja bojkota izbora 30. avgusta u Crnoj Gori nije pobednička ideja. Većina analitičara i komentatora političkih procesa smatraju da su predstavnici opozicije u Crnoj Gori postupili racionalno i zrelo kada su u datim okolnostima odlučili da bojkot izbora nije opcija.\nOpozicija u više kolona\nOdmah po raspisivanju izbora, u javnosti je jedno od važnijih bilo pitanje modela učestvovanja opozicionih stranaka na parlamentarnim izborima. U javnim raspravama nizali su se argumenti i za stav o formiranju jedne i jedinstvene opozicione liste i argumenti za formiranje više kolona opozicionih stranaka.\nDilema je presečena onoga momenta kada su u okviru unutaropozicionih razgovora predstavnici Građanskog pokreta URA saopštili da jedinstvena opoziciona lista nije dobro rešenje i da ta stranka neće biti deo jedinstvene liste. Iako je reč o političkoj partiji koja će na izborima da se bori za ostvarivanje cenzusa i da je njen uticaj u crnogorskoj politici nemerljiv sa uticajem mnogo jačih partija, ovakav stav URE raspršio je ideju jedinstvene liste. Jer jedna i jedinstvena opoziciona lista imala bi smisla samo ako bi bila upravo takva – jedna i jedinstvena. Odlukom URE takva mogućnost je nestala.\nJedna i jedinstvena opoziciona lista imala bi smisla samo ako bi bila upravo takva – jedna i jedinstvena\nPredstavnici Demokratske Crne Gore Alekse Bečića potom su saopštili da će ta partija da formira građanski blok, odnosno široku predizbornu koaliciju građanskih formacija i organizacija kao predstavnika umerene i pristojne Crne Gore koja ne mrzi i ne diskriminiše bilo koga. Osnovna poruka lidera ovog bloka je da će savez koji bude predvodio gospodin Bečić biti izbor umerenih Crnogoraca, umerenih Srba, umerenih Albanaca, Bošnjaka, Muslimana, Hrvata i svih drugih. I da će glas za ovu listu biti glas protiv ekstremizma i kleronacionalizma DPS-a Mila Đukanovića.\nSnažan argument za delovanje opozicionih partija u više kolona tiče se i dosadašnjih opozicionih pobeda na lokalnim izborima. Opozicione političke partije na državnom nivou su 2016. godine pobedile na lokalnim izborima u Kotoru i u Budvi formirajući pre izbora više opozicionih kolona. Isto se desilo sledeće godine u Herceg Novom i 2018. godine u Beranama. Iskustva dosadašnjih pobeda nad DPS-om Mila Đukanovića jasno pokazuju da više opozicionih kolona na izborima znači da će svaki nezadovoljni građanin imati za koga da glasa i da neće postojati racionalni argumenti da nezadovoljni građanin ne izađe na izbore 30. avgusta i ne glasa za promene.\nOpoziciona saradnja u tri tačke\nJedna od determinanti uspešnog učestvovanja opozicije na parlamentarnim izborima u Crnoj Gori jeste saradnja između relevantnih opozicionih političkih partija. Analitičari su saglasni da su tri tačke opozicione saradnje važne za dobar rezultat na izborima. Te tri tačke su: (1) dogovor o međusobnom nenapadanju opozicije; (2) saradnja u nadzoru i kontroli izbornog procesa; (3) uzajamna solidarnost opozicionih grupacija.\nUnutaropozicioni ratovi su uvek bili faktor demotivacije glasača da izađu na izbore i da glasaju za neku od opozicionih stranaka. U takvim situacijama je DPS Mila Đukanovića nezasluženo ostvarivao prednost u odnosu na konkurentske političke partije. Striktno pridržavanje pravila nenapadanja unutar opozicije doprinelo bi tome da svaki pojedinačni glasač opozicije izađe na izbore i glasa za odabranu političku partiju, a u isto vreme bi omogućilo i da neki od dosadašnjih glasača DPS-a odluče da ovog puta ne glasa za DPS.\n(1) dogovor o međusobnom nenapadanju opozicije; (2) saradnja u nadzoru i kontroli izbornog procesa; (3) uzajamna solidarnost opozicionih grupacija\nJedan od razloga za ocenu američke ambasadorke u Podgorici da svedočimo opštem demokratskom nazadovanju Crne Gore jeste i nedemokratski karakter izbornog procesa. DPS se i sada sprema da kupovinom glasova i mandata obezbedi još jedan mandat. Zato je važno da opozicija u Crnoj Gori sinhronizovano deluje u sprečavanju izborne krađe. To znači da bi veoma koristila saradnja opozicionih stranaka u popunjavanju mesta u svim biračkim odborima i evidentiranju svakog pokušaja DPS-a da tokom izbornog procesa deluje protivpravno.\nInstitucionalno iživljavanje DPS-a postalo je u poslednje četiri godine jedna od karakteristika režima Mila Đukanovića. Samo u poslednjih mesec dana neosnovano je uhapšen potpredsednik Demokratske Crne Gore Dragan Krapović, a protiv potpredsednice iste partije Zdenke Popović podneta je krivična prijava jer je u vreme korone pomogla starici od 90 godina kojoj je bila neophodna asistencija. U takvim okolnostima opoziciona saradnja bi trebalo da podrazumeva uzajamnu solidarnost u slučajevima politički motivisanih napada na opozicione političare.\nNajjači u opoziciji\nOdlučujuću prednost na svim izborima koji su u Crnoj Gori organizovani nakon obnavljanja nezavisnosti 2006. godine DPS je uspevao da obezbedi diskreditujući ključne takmace u opoziciji optužbama da je reč o neprijateljima i rušiteljima države. U takvoj postavci stvari, partija Mila Đukanovića je neopravdano zauzimala poziciju čuvara države i modernizatorske političke formacije koja zagovara ideje i ideale zapadnog sveta.\nNovina u odnosu na sve izbore u prethodnih četrnaest godina u Crnoj Gori je da je primat u opozicionim redovima danas preuzela Demokratska Crna Gora Alekse Bečića. To je stranka koja se prepoznaje po snažnoj emancipatorskoj političkoj poruci “Pobjede, a ne podjele” i koju dominantno podržavaju mladi.\nU idejnom smislu, Bečićeve Demokrate zauzeli su poziciju građanske partije koja sve crnogorske raznovrsnosti doživljava kao neizostavni deo crnogorskog identiteta i kao element koji Crnu Goru može da učini jakom i savremenom demokratskom državom. Politička snaga Demokrata je očigledna. Na osnovu rezultata na lokalnim izborima u prve četiri godine postojanja, Demokrate su postavili svoje ljude na mesto predsednika opština u Herceg Novom, Kotoru i Budvi i predsednika Skupštine opštine Berane, a po broju poslanika u sazivu od 2016. godine pojedinačno su najjača politička partija u Crnoj Gori.\nDPS Mila Đukanovića se danas pre svega plaši snage Demokrata Alekse Bečića. Osim dominacije u opoziciji, Demokrate su u ukupnoj crnogorskoj politici za sebe vezali ideju progresivne, prosvećene i Crne Gore koja će se prepoznavati po poštovanju principa vladavine prava. Time je DPS delegitimisan kao akter koji čuva državu i koji je garant njenog strateškog usmerenja ka načelima konstitucionalnih demokratija. Drugim rečima, smena DPS-a može isključivo da dovede do promena na bolje u crnogorskoj državi i u društvu. Slučaj funkcionera DPS-a Radoša Raičevića koji je javno saopštio da napušta DPS i da podnosi ostavku na funkcije, svedoči da su ovog novog stanja svesni i mnogi članovi, glasači i funkcioneri DPS-a.\nSve ključne determinante za razvlašćivanje DPS-a na izborima 30. avgusta su tu. S obzirom na primat Demokrata u opoziciji, unutrašnje formacijske prepreke za promene ne postoje. Međunarodna determinanta je, takođe, tu. Niko u Vašingtonu, Briselu, Berlinu, Parizu i Londonu danas nije zainteresovan da stane na stranu DPS.\nNajvažniju determinantu čine građani Crne Gore, a oni su danas najzainteresovaniji da se promene dese. U kritički usmerenoj štampi u Crnoj Gori povremeno se može pročitati poruka “Sad ili nikad”. U 19. veku Njegoš bi to preciznije opisao: “Neka bude što biti ne može”. Iako je Njegoš uvodi kao nemoguću, ta priča se u Gorskom vijencu završava pobedom. To je korisno zapažanje za one koji su Gorski vijenac čitali, a posebno za one koji nisu.\nNA TALASU #06 sa Oliverom Toškovićem i Goranom Tominom\nTAGS: COVID-19 Crna Gora demokrate DPS izbori korona virus Milo Đukanović opozicija


Kzz 87/2020 odbija se 438 st. 1 tač. 10 zkp | Vrhovni kasacioni sud\n> Kzz 87/2020 odbija se 438 st. 1 tač. 10 zkp\nKzz 87/2020 odbija se 438 st. 1 tač. 10 zkp\nVrhovni kasacioni sud, u veću sastavljenom od sudija: Radmile Dragičević Dičić, predsednika veća, Zorana Tatalovića, Sonje Pavlović, Radoslava Petrovića i Biljane Sinanović, članova veća, sa savetnikom Vrhovnog kasacionog suda Andreom Jakovljević, kao zapisničarem, u krivičnom predmetu okrivljenog AA i dr., zbog krivičnog dela ometanje službenog lica u vršenju službene dužnosti iz člana 23. stav 2. u vezi stava 1. Zakona o javnom redu i miru i dr., odlučujući o zahtevu za zaštitu zakonitosti branioca okrivljenih AA i BB, advokata Slobodana Nešića, podnetom protiv pravnosnažnih presuda Osnovnog suda u Vranju K 493/17 od 06.02.2019. godine i Višeg suda u Vranju Kž1 278/19 od 24.09.2019. godine, u sednici veća održanoj dana 03.03.2020. godine, jednoglasno je doneo\nODBIJA SE, kao neosnovan, zahtev za zaštitu zakonitosti branioca okrivljenih AA i BB, advokata Slobodana Nešića, podnet protiv pravnosnažnih presuda Osnovnog suda u Vranju K 493/17 od 06.02.2019. godine i Višeg suda u Vranju Kž1 278/19 od 24.09.2019. godine.\nPresudom Osnovnog suda u Vranju K 493/17 od 06.02.2019. godine, u stavu prvom tačka 1., okrivljeni AA i BB, oglašeni su krivim zbog izvršenja po jednog krivičnog dela ometanje službenog lica u vršenju službene dužnosti iz člana 23. stav 2. u vezi stava 1. Zakona o javnom redu i miru, za koje im je utvrđena kazna zatvora u trajanju od po 6 meseci, dok su u stavu drugom tačka 2., pored ostalih, isti oglašeni krivim zbog krivičnog dela nasilničko ponašanje u saizvršilaštvu iz člana 344. stav 2. u vezi stava 1. Krivičnog zakonika u vezi člana 33. Krivičnog zakonika, za koje im je takođe utvrđena kazna zatvora u trajanju od po 6 meseci, pa su okrivljeni AA i BB osuđeni na jedinstvenu kaznu zatvora u trajanju od po 10 meseci, u koju im se uračunava vreme provedeno u pritvoru i koja se ima izvršiti na taj način što okrivljeni ne smeju napuštati prostorije u kojima stanuju, u ..., i to okrivljeni AA u ulici ... broj .., a okrivljeni BB u ulici ... broj .., u vremenu izvršenja kazne koje se ima računati od početka izvršenja po pravnosnažnosti presude, osim u slučajevima propisanim zakonom koji uređuje izvršenje krivičnih sankcija i određeno je da će sud, ukoliko okrivljeni u vreme izdržavanja kazne jednom u trajanju preko 6 časova ili dva puta u trajanju do 6 časova, samovoljno napuste prostorije u kojima stanuju, odrediti da ostatak kazne zatvora izdržavaju u Zavodu za izvršenje kazne zatvora.\nIstom presudom, pored ostalog, okrivljeni AA i BB, obavezani su da na ime sudskog paušala plate iznos od po 5.000,00 dinara, kao i da solidarno sudu plate troškove krivičnog postupka na ime veštačenja u iznosu od 23.000,00 dinara, a oštećenom VV na ime angažovanja punomoćnika, troškove u iznosu od 153.000,00 dinara, sve u roku od 15 dana od dana pravnosnažnosti presude, pod pretnjom prinudnog izvršenja, dok su oštećeni GG, DD, ĐĐ i VV, radi ostvarivanja imovinsko- pravnog zahteva upućeni na parnicu.\nPresudom Višeg suda u Vranju Kž1 278/19 od 24.09.2019. godine, odbijena je kao neosnovana žalba branioca okrivljenih AA i BB, advokata Slobodana Nešića i prvostepena presuda, potvrđena.\nProtiv navedenih pravnosnažnih presuda zahtev za zaštitu zakonitosti blagovremeno je podneo branilac okrivljenih AA i BB, advokat Slobodan Nešić, zbog bitne povrede odredaba krivičnog postupka iz člana 438. stav 1. tačka 10) ZKP i povrede krivičnog zakona iz člana 439. tačka 1) ZKP, sa predlogom da Vrhovni kasacioni sud pobijane presude preinači i okrivljene oslobodi od optužbe za predmetna krivična dela i optužbu prema okrivljenima odbije ili da pobijane presude ukine i predmet vrati prvostepenom sudu na ponovni postupak i odlučivanje, kao i da okrivljenima odloži izvršenje kazne izrečene pravnosnažnom presudom do donošenja odluke po podnetom zahtevu.\nVrhovni kasacioni sud je na osnovu člana 488. stav 1. ZKP dostavio primerak zahteva za zaštitu zakonitosti Republičkom javnom tužiocu, pa je u sednici veća koju je održao bez obaveštavanja Republičkog javnog tužioca i branioca okrivljenih, smatrajući da njihovo prisustvo nije od značaja za donošenje odluke (član 488. stav 2. ZKP), razmotrio spise predmeta sa presudama protiv kojih je podnet zahtev za zaštitu zakonitosti i nakon ocene navoda u zahtevu našao:\nZahtev za zaštitu zakonitosti branioca okrivljenih AA i BB, je neosnovan.\nBranilac okrivljenih u zahtevu za zaštitu zakonitosti ističe bitnu povredu odredaba krivičnog postupka iz člana 438. stav 1. tačka 10) ZKP, jer smatra da je donošenjem prvostepene presude u stavu drugom tačka 2., učinjena povreda procesnog načela reformatio in peius (zabrana preinačenja na gore) iz člana 453. ZKP, iz razloga jer su u ponovljenom postupku, nakon ukidanja ranije prvostepene presude po žalbi izjavljenoj samo u korist okrivljenih, u izreku pravnosnažne presude uneti subjektivni elementi krivičnog dela, po preciziranom optužnom aktu javnog tužioca. Istu povredu, prema navodima zahteva, učinio je i drugostepeni sud potvrđujući prvostepenu presudu.\nIzneti navodi zahteva za zaštitu zakonitosti branioca okrivljenih se ne mogu prihvatiti kao osnovani, a iz sledećih razloga:\nOdredbom člana 453. ZKP, koja predviđa zabranu preinačenja na štetu okrivljenog, propisano je da ako je izjavljena žalba samo u korist okrivljenog, presuda se ne sme izmeniti na njegovu štetu u pogledu pravne kvalifikacije krivičnog dela i krivične sankcije.\nPo nalaženju Vrhovnog kasacionog suda, nižestepeni sudovi u ponovljenom postupku, nakon ukidanja ranije prvostepene presude, nisu prekršili zabranu preinačenja na gore (reformatio in peius) propisanu odredbom člana 453. ZKP, obzirom da nisu izmenili presudu na štetu okrivljenog ni u pogledu pravne kvalifikacije krivičnog dela za koje je oglašen krivim u stavu drugom tačka 2. izreke pravnosnažne presude, niti u pogledu krivične sankcije.\nNaime, ranije ukinutom prvostepenom presudom Osnovnog suda u Vranju K 3172/10 od 14.02.2017.godine, okrivljeni AA i BB, u stavu prvom tačka 1., bili su oglašeni krivima zbog izvršenja po jednog krivičnog dela napad na službeno lice u vršenju službene dužnosti iz člana 323. stav 3. u vezi stava 2. u vezi stava 1. Krivičnog zakonika, za koje im je utvrđena kazna zatvora u trajanju od po 6 meseci, a u stavu drugom tačka 2., zbog izvršenja krivičnog dela nasilničko ponašanje u saizvršilaštvu iz člana 344. stav 2. u vezi stava 1. Krivičnog zakonika u vezi člana 33. Krivičnog zakonika, za koje im je takođe bila utvrđena kazna zatvora u trajanju od po 6 meseci pa su osuđeni na jedinstvenu kaznu zatvora u trajanju od po 10 meseci, koja se ima izvršiti tako što okrivljeni ne smeju napuštati prostorije u kojima stanuju. U ponovljenom krivičnom postupku su isti u stavu prvom tačka 1. oglašeni krivim zbog izvršenja po jednog krivičnog dela ometanje službenog lica u vršenju službene dužnosti iz člana 23. stav 2. u vezi stava 1. Zakona o javnom redu i miru, za koje im je utvrđena kazna zatvora u trajanju od po 6 meseci, dok su u stavu drugom tačka 2., isti ogašeni krivim zbog krivičnog dela nasilničko ponašanje u saizvršilaštvu iz člana 344. stav 2. u vezi stava 1. Krivičnog zakonika u vezi člana 33. Krivičnog zakonika, za koje im je takođe utvrđena kazna zatvora u trajanju od po 6 meseci, pa su okrivljeni AA i BB osuđeni na jedinstvenu kaznu zatvora u trajanju od po 10 meseci, u koju im se uračunava vreme provedeno u pritvoru i koja se ima izvršiti na taj način što okrivljeni ne smeju napuštati prostorije u kojima stanuju.\nDakle, upoređivanjem najpre pravne kvalifikacije krivičnog dela, u odnosu na koje je istaknuta bitna povreda odredaba krivičnog postupka iz člana 438. stav 1. tačka 10) ZKP, po ranijoj i pobijanoj prvostepenoj presudi, očigledno je da su okrivljeni pobijanom prvostepenom presudom oglašeni krivim za isto krivično delo za koje su oglašeni krivim i ranijom prvostepenom presudom u ovom krivičnom postupku - zbog krivičnog dela nasilničko ponašanje u saizvršilaštvu iz člana 344. stav 2. u vezi stava 1. Krivičnog zakonika u vezi člana 33. Krivičnog zakonika, a u pogledu krivičnog dela iz člana 23. stav 2. u vezi stava 1. Zakona o javnom redu i miru, primenjen je zakon povoljniji za okrivljenog u odnosu na raniju presudu.\nKada su u pitanju krivične sankcije, kazne koje su okrivljenima utvrđene pobijanom prvostepenom presudom za krivično delo nasilničko ponašanje u saizvršilaštvu iz člana 344. stav 2. u vezi stava 1. Krivičnog zakonika u vezi člana 33. Krivičnog zakonika – kazne zatvora u trajanju od po šest meseci, kao i jedinstvena kazna zatvora u trajanju od po 10 meseci koje se imaju izvršiti tako što okrivljeni ne smeju napuštati prostorije u kojima stanuju, iste su kao i kazna koja je okrivljenima utvrđena i jedinstvena kazna zatvora na koje su osuđeni, prethodnom prvostepenom presudom za navedeno krivično delo u ovom krivičnom postupku.\nU vezi sa tim, a kako iz zakonske odredbe člana 453. ZKP, jasno proizilazi da je ovom zabranom vezan isključivo sud, te da javni tužilac zabranom preinačenja na gore iz člana 453. ZKP nije vezan, i da je isti ovlašćen da tokom trajanja krivičnog postupka, do pravnosnažnog okončanja istog raspolaže optužnim aktom, shodno ovlašćenjima iz člana 43. stav 2. tač. 5) i 6) ZKP u vezi člana 409. stav 1. ZKP, te imajući u vidu da je branilac shodno odredbi člana 409. stav 5. ZKP, na glavnom pretresu imao mogućnost da se brani u odnosu na izmene optužnog akta, to po nalaženju Vrhovnog kasacionog suda, u ponovljenom postupku nije učinjena bitna povreda odredaba krivičnog postupka iz člana 438. stav 1. tačka 10) ZKP, a kako se to neosnovano ističe u zahtevu za zaštitu zakonitosti branioca okrivljenog. Kod ovakve ocene Vrhovni kasacioni sud je imao u vidu da prvobitna doneta prvostepena presuda nije ukinuta zbog nedostatka subjektivnih elemenata krivičnog dela, već iz drugih razloga.\nOsim toga, za napomenuti je da se presuda Vrhovnog kasacionog suda Kzz 1083/2018 od 03.10.2018. godine, na koju u podnetom zahtevu ukazuje branilac okrivljenih, po nalaženju Vrhovnog kasacionog suda, ne može primeniti na konkretan slučaj.\nZahtevom za zaštitu zakonitosti branioca okrivljenih, nadalje se ukazuje na povredu krivičnog zakona iz člana 439. tačka 1) ZKP učinjenu u stavu prvom tačka 1. pravnosnažne presude, isticanjem da činjenični opis dela dat u izreci prvostepene presude, ne sadrži sve elemente bića krivičnog dela iz člana 23. stav 2. u vezi stava 1. Zakona o javnom redu i miru, te da samim tim dela za koja su okrivljeni oglašeni krivima i osuđeni pobijanim presudama, ne predstavljaju krivična dela, koja povreda nije otklonjena ni donošenjem drugostepene presude. Prema stavu odbrane, u konkretnom slučaju nije postojala službena radnja koja se vrši, te sledstveno tome ovlašćena službena lica nisu ni mogla da se ometaju u vršenju službene radnje, koja nije ni otpočela, niti su okrivljeni mogli biti svesni postojanja službene radnje koja se vrši i imati voljni elemant koji se ogleda u sprečavanju vršenja te radnje.\nSuprotno iznetim navodima, Vrhovni kasacioni sud nalazi da pravnosnažnim presudama nije učinjena povreda krivičnog zakona iz 439. tačka 1) ZKP, obzirom da se u radnjama okrivljenih, opisanim u stavu prvom (tačka 1.), izreke prvostepene presude stiču sva zakonska obeležja po jednog krivičnog dela ometanje službenog lica u vršenju službene dužnosti iz člana 23. stav 2. u vezi stava 1. Zakona o javnom redu i miru, zbog kojih su, pored ostalog, pravnosnažnom presudom oglašen krivima i osuđeni.\nČlanom 23. stav 1. Zakona o javnom redu i miru, propisano je da će se onaj ko preti da će napasti, pokuša da napadne ili napadne ili na drugi način ometa službeno lice nadležnih organa iz člana 2. ovog zakona u vršenju službene dužnosti, kazniti zatvorom od šest meseci do dve godine, dok je stavom 2. istog člana propisano da će se učinilac, ako prilikom izvršenja dela iz stava 1. ovog člana, službenom licu preti upotrebom oružja ili se maši za oružje ili mu nanese laku telesnu povredu, kazniti zatvorom od jedne do pet godina.\nIzrekom prvostepene presude, u stavu prvom tačka 1., okrivljeni AA i BB oglašen su krivim da su svaki ponaosob kritičnom prilikom, u mestu označenom u izreci presude, u uračunljivom stanju, sa umišljajem, napadom ometali službena lica u vršenju službene dužnosti, oštećene policijske službenike ĐĐ, DD i GG, koji su preduzimali policijske poslove iz člana 30. stav 2. tačka 4. i člana 64. stav 1. tačka 6. Zakona o policiji - prikupljanje obaveštenja i otkrivanje izvršioca krivičnog dela, rečima i konkretnim radnjama i fizički napadajući oštećene, kako je opisano u izreci, kojom prilikom je okrivljeni BB, oštećenom policijskom službeniku ĐĐ, a okrivljeni AA, oštećenim policijskim službenicima DD i GG, naneli svakom ponaosob laku telesnu povredu, koje su opisane u izreci presude, pri čemu su bili svesni zabranjenosti svoga dela i hteli njegovo izvršenje.\nIz opisa radnji izvršenja krivičnih dela u stavu prvom (tačka 1.) izreke prvostepene presude, po nalaženju Vrhovnog kasacionog suda, proizilaze sva kako subjektivna tako i objektivna obeležja bića po jednog krivičnog dela ometanje ovlašćenog službenog lica u obavljanju poslova bezbednosti ili održavanja javnog reda i mira iz člana 23. stav 2. u vezi stava 1. Zakona o javnom redu, pa se navodi zahteva za zaštitu zakonitosti kojima se ukazuje na povredu zakona iz člana 439. tačka 1.) ZKP, ocenjuju kao neosnovani.\nIz napred navedenih razloga, Vrhovni kasacioni sud je, na osnovu člana 491. stav 1. ZKP, doneo odluku kao u izreci ove presude.\nZapisničar-savetnik, Predsednik veća sudija


Novi Chrome 67 donosi password-free login | PC Press\nNovi Chrome 67 donosi password-free login\n31. maj 2018. Marijana Pečić\nGoogle je objavio Chrome 67 verziju za desktop Windows, Mac i Linux, donoseći 34 bezbednosne ispravke i podrazumevanu podršku za Web Authentication, novu specifikaciju koja ima za cilj ukidanje lozinki, kako je primetio ZDNet. Ova verzija Chrome-a će omogućiti prijave bez lozinke (password-free sign-in) za većinu sajtova, što znači da možete izbeći traženje lozinki po aplikaciji za njihovo čuvanje.\nKao što je najavljeno u aprilu, Chrome 67 bi bila prva verzija Chrome-a koja će omogućiti podršku za WebAuthentication po default-u, nudeći način da se prijavite na sajtove uz pomoću jedinstvenih akreditiva koje ne morate memorisati, koristeći biometriju kao što su otisak prsta ili fotografije lica sačuvane u pametnom telefonu ili USB ključevi kao što su YubiKeys i drugi. Prijavljivanje bez lozinke dolazi od Web Authentication standarda, koji je pokrenut u martu od strane FIDO Alliance i W3C. Standard takođe ima za cilj da smanji verovatnoću da vaše najčešće korišćene lozinke dospeju u pogrešne ruke tako što će olakšati i svakom sajtu dati drugačije prijavne podatke. Mozilla Firefox je prva dobila standard, dok su planovi za usvajanje standarda kod Chrome-a i Microsoft Edge-a nagovešteni kasnije.\nChrome 67 takođe povećava izolaciju sajta, čime se svaki tab u pretraživaču drži odvojen tako da sajt ne može lako pristupati podacima sa drugih otvorenih tabova, što je popravka koja se inicijalno razvijala kako bi se sprečili napadi u Spectre stilu. Chrome će takođe biti kompatibilniji sa VR-om preko podrške za Generic Sensor API, W3C specifikacija koju je razcio Intel, što je standard koji se koristi među fitnes trekerima, i ovo bi trebalo da otvori put za više integracija između desktopa i gedžeta koji dolaze.\nTagovi: Chrome 67, Desktop, Generic Sensor API, Google, Linux, lozinke, Mac, napad, Password-free login, podrška, Prijava bez lozinke, Spectre, VR, WebAuthentication, Windows\n← Podaci na veliko\nMoj pogled: Imamo tehnologiju budućnosti i obrazovni sistem prošlosti →


Vesti online / Slobodno Vreme / Trpeza / Od ovih namirnica jedan bitan deo ženskog tela će biti zategnut\nNeke namirnice utiču na ten, kosu, nokte, a postoje i one koje pozitivno utiču na vaginu. Da bi vam vagina bila zategnuta, gledajte da unosite hranu bogatu fitoestrogenima jer oni poboljšavaju elastičnost vaginalnih zidova i utiču na sužavanje vagine.\nBundevom do zategnutosti određenih delova tela\nNeke od namirnica koje sadrže fitoestrogene u velikim količinama su nar, šargarepa, soja, susam i biljka piskavica koju možete da pijete kao čaj.\nTakođe, možete da uvrstite i komorač, bobičasto voće, brokoli i bundevu na meni- rezultati neće izostati.\nNaravno, imajte na umu da u njima ima samo po nekoliko mikrograma fitoestrogena, pa ćete morati da ih unosite više kako biste osetili korist.\nTRPEZA Narandžaste, bele, žute... bundeve: Koja je za šta?


Održan sastanak menadžmenta Uprave policije sa predstavnikom Udruženja „Velika djeca“ – Ministarstvo unutrašnjih poslova Tuzlanskog kantona\nOdržan sastanak menadžmenta Uprave policije sa predstavnikom Udruženja „Velika djeca“\nVijesti Objavljeno: 24 feb u 8:28\nDanas je u prostorijama Ministarstva unutrašnjih poslova Tuzlanskog kantona održan radni sastanak menadžmenta Uprave policije MUP TK-a sa predstavnikom Udruženja „Velika djeca“ Tuzla Mustafom Muharemagićem.\nRazgovarano je o trenutnoj situaciji na području Tuzle i Tuzlanskog kantona, u kontekstu zadnjih zbivanja vezanih za proteste građana. Od strane predstavnika Udruženja „Velika djeca“ iskazana je podrška radu policije u nastojanju očuvanja povoljnog stanja javnog reda i mira, te zaštiti lične i imovinske sigurnosti građana.\nDogovoren je nastavak saradnje, a sve u cilju vraćanja povjerenja građana u institucije Tuzlanskog kantona.


Dve decenije uspešnog rada - Dnevni list Danas\nPočetna » Društvo » Dve decenije uspešnog rada\nPlesni klub „Atraktiv“ iz Nove Varoši koncertom obeležio značajan jubilej\nCelovečernjim koncertom, održanim prošle sedmice u Domu kulture „Jovan Tomić“ u Novoj Varoši, plesni klub „Atraktiv“ obeležio je značajan jubilej – dve decenije uspešnog rada i postojanja.\n0Piše: R. Popović 30. marta 2014. 21.25\nLepršavost kostima, atraktivnost koreografija i igračko umeće pedesetak omladinaca i mališana, uzrasta od šest do preko 20 godina, osvojili su sve simpatije brojne domaće publike – poklonika standardnih i latino-američkim plesova, kao i okretnih dens igara. Koncertu su, pored aktuelnih, prisustvovali i bivši članovi jedinog domaćeg plesnog kluba, a koji su ostavili snažan pečat u njegovom radu. Umetnički program za ovu priliku bio je posebno odabran, atmosfera je bila praznična u duhu jubileja, a kraj koncerta bio je rezervisan za zajedničko fotografisanje i rezanje slavljeničke torte.\n– Za dve decenije rada kroz „Atraktiv“ je prošlo više od tri hiljade polaznika iz Nove Varoši, Priboja, Prijepolja i Nove Varoši. Talentovani plesači su za to vreme osvajali brojne nagrade i priznanja, a izdvajaju se prva mesto osvojena na međunarodnim festivalima plesa i folklora u Bugarskoj i Makedoniji – ističe instruktor plesa i umetnički koreograf Željko Tomović, i najavljuje da će ovdašnji mladi plesači petog aprila nastupiti na internacionalnom Springfestu u Novom Sadu, što će za talentovane Novovarošane biti nova šansa i prilika za razmenu iskustava i odmeravanju snaga u veštinama atraktivnih plesnih koreografija.


Pohod na nove medalje - jugsport.net\nHome > Ostali sportovi > Karate > Pohod na nove medalje\nKARATISTA NIKOLA MLADENOVIĆ TRENIRA\nMedveđa: Pod dirigentskom palicom isksunog trenera u karate sportu Milivoje Zlatkovića kratisti Jablanice iz Medveđe krenuli su sa pripremama za ovogodišnja takmičenja koja im predstoje. Svakako perjanica kluba Nikola Mladenović koji je ove godine ponovo izabran za najboljeg sportistu Medveđe prednjači među njma. Prosto je njegovim kolegama je uzor u radu kako treba se posvetiti jednom sportu, koji traži mnogo odricanja kakav je karate sport.\nDosta je bilo odmora vreme je bilo da se krene sa pripremama jer predstoji mi velika iskušenja u ovj takmičarskoj godini. Želim nove uspehe i nove medalje na nastupima koja mi predstoje ove godine. Pored Međunarodnog turnira u Skoplju ima još tri značajna takmičenja. Prvo je Državno prvenstvo 23 marta u Novom Sadugde branim titulu prvaka u borbama u svojoj kategoriji.\nPotom me očekuje Evropsko prvenstvo aprila meseca u Mađarskoj, neznam tačno još uvek u kom gradu. Treće takmičenje je i moj životni san odlazak na Svetskoj smotri u karte sportu u Las Vegasu ali sve to zavisi dali će lokana samouprava u Medveđi imati pre svega sredstava da odvoji za moj odlazak na daleki put.\nDeset državnih rekorda za Leskovčane u Benchu


Rezultati pretrage za: SNS\nNapadi na Vučića pokušaj rušenja institucionalnog sistema\nČlan Glavnog odbora SNS Petar Petković izjavio je da kampanja pojačanih napada na predsednika Srbije Aleksandra Vučića traje danima i da to nije samo napad na pojedinca već pokušaj rušenja institucionalnog sistema zemlje zbog čega, istakao je, na takve pretnje mora da odgovori čitava država.\nPetković: Jeremićeva politika se odavno obila o glavu Srbiji\nČlan GO SNS Petar Petković izjavio je danas da se Jeremićeva politika odavno obila o glavu Srbiji i njenim građanima, i da su godine utrošene na lečenje države od glavobolja koje su joj zadali DOS-ovski političari.\nSNS: Zakon važi za sve, pa i za Boška Obradovića\nGradski odbor SNS u Beogradu u današnjem saopštenju navodi da lider Dveri Boško Obradović pokušava da se abolira od ikakve odgovornosti i da predstavi sve prekršajne i krivične postupke koji se protiv njega i njegovih članove vode kao politički progon.\nJovanov: Vlada političkog i ekonomskog kontinutiteta\nPoslanik Srpske napredne stranke Milenko Jovanov izjavio je da će ta poslanička grupa svim srcem podržati izbor nove vlade i ciljeve koje je postavila, jer je, kaže, to program koji je koalicija "Aleksandar Vučić-za našu decu" izložila građanima Srbije i dobila ogromnu podršku naroda.\nSNS: Nova vlada biće vlada dijaloga i kontinuiteta\nNova Vlada Srbije biće vlada dijaloga i kontinuiteta koja će nastaviti putem koji je trasirao Aleksandar Vučić 2014. godine, saglasni su poslanici SNS koji su pozvali ostale poslanike da podrže njen izbor.\nMirković: Đilas hoće do vlasti uz strani faktor\nŠef odborničke grupe Srpske napredne stranke Aleksandar Mirković ocenio je danas da su uporni pokušaji da strani faktori utiču na izbore u Srbiji "poslednji trzaj" Dragana Đilasa da bez podrške građana dođe na vlast.\nĐurić: Srpski narod na Kosovu i Metohiji da računa na odlučnu podršku države\nJedan od prvih zadataka buduće Vlade, pored brige za zdravlje ljudi, je odlučni udar na mafiju, kriminal i korupciju, i to je ono oko čega bi svi građani Srbije mogli da se ujedine u narednom periodu, rekao je danas potpredsednik SNS-a Marko Đurić.\nSednica Predsedništva SNS održaće se u utorak u Beogradu.\nPajić: Politička borba ne može biti paravan za laži koje izgovara Nebojša Zelenović\nU kancelarijama Gradskog odbora Srpske napredne stranke Šabac, održana je konferencija za novinare poverenika GO i kandidata za gradonačelnika ispred liste "Aleksandar Vučić - Za našu decu." Aleksandra Pajića.\nSrbija nastavlja evropski put, ali čuva pravo na svoj stav\nPredsednik Srbije Aleksandar Vučić rekao je da će nastaviti da se bori za investicije, da će Srbija nastaviti svoj evropski put, ali da će čuvati svoj obraz i pravo na stav i mišljenje, pravo da ne ruši tradicionalno istorijska prijateljstva, zato što je to neko tražio zbog dnevno političkih stvari.\nSNS: Krivične prijave protiv 10 članova Gradske izborne komisije\nGradski odbor SNS Šapca u saopštenju za javnost negira tvrdnje Nebojše Zelenovića da policija nije došla na njegov poziv, te dodaje da Zelenović ne objašnjava od koga se on to štiti i zbog koga zove policiju.\nSNS Šapca: Zelenović sprečava verifikaciju naše pobede\nGradski odbor Srpske napredne stranke Šabac u saopštenju koje je dostavljeno medijima navodi da dok predstavnici SNS štrajkuju glađu da bi odbranili izbornu volju naroda, pristalice Nebojše Zelenovića podnose ostavke u Gradskoj izbornoj komisiji Šabac s "nemuštim obrazloženjima iz kojih je jasno da je to još samo jedan u nizu poteza čiste opstrukcije izbornog procesa".\nĐurić: Biber dosledan u stvaranju političke konfuzije\nPotpredsednik SNS Marko Đurić reagovao je danas na komentare Florijana Bibera na Tviteru u kojima se zapitao zašto je predsedniku Srbije bilo toliko potrebno da proglasi mandatara, kada ima većinu u parlamentu, rekavši da je Biber dosledan u stvaranju političke konfuzije u Srbiji i blaćenju naše zemlje.\nBrnabić: Sutra bez sumnje glavna tema formiranje vlade\nPremijerka Srbije Ana Brnabić izjavila je večeras da još nije upoznata s dnevnim redom sutrašne sednice Predsedništva SNS-a, ali da veruje, kako kaže, da će bez sumnje glavna tema biti formiranje vlade.\nBrnabić: Nema stranke i čoveka sa tolikom podrškom, ali i spremnošću da podele vlast\nVučić: Izuzev poniženja, niko sa Zapada nije ništa ponudio za KiM\n"Sa Zapada nam niko ne nudi ništa za Kosovo osim poniženja", izjavio je predsednik Srbije Aleksandar Vučić u intervjuu austrijskom dnevniku "Klajne cajtung".\nSNS Vojvodine osudila napade na Andreja Vučića i Miloša Vučevića\nSrpska napredna stranka Vojvodine najoštrije je osudila skandalozne napade okorelog lažova i kriminalca Borislava Novakovića na Andreja Vučića i Miloša Vučevića.\nSNS: Šabac je glasao i pokazao Zelenoviću put u političku istoriju\nGradski odbor Srpske napredne stranke Šabac je u saopštenju dostavljenom medijima naveo da najoštrije osuđuje tvrdnje bivšeg gradonačelnika Šapca Nebojše Zelenovića da "mafija stoji iza SNS", i da se "mafija bavila izborima u Šapcu".\nGO SNS Šabac: Gradska izborna komisija Šabac nastavlja da krši zakon\nMirković: Obradović zloupotrebljava pitanje KiM\nŠef odborničke grupe Srpske napredne stranke Aleksandar Mirković ocenio je danas da se lider Dveri Boško Obradović hvata za slamku spasa i zloupotrebljava pitanje Kosova i Metohije u nadi da će uspeti nekoga da prevari i ubedi da mu je stalo do Srbije i njenih interesa.\nAntić: SPS na liniji politike koju vodimo godinama, uz SNS\nPredstavnici Srpske napredne stranke ponovo su danas osudili nasilje koje se dešava na ulicama Beograda i drugih gradova Srbije navodeći da se ono odvija pod izgovorom građanskih protesta, te apelovali na građane da ne nasedaju na provokacije i ne vrše nasilje.\nFunkcioneri Srpske napredne stranke Vladimir Orlić, Irena Vujović, Milenko Jovanov i Bojan Stević najoštrije su danas osudili vandalizam, upad u parlament, napad na policiju, a u tome su im se pridružili i odbori SNS iz Šapca i Knića.\nSNS Šabac:Napadnute prostorije stranke prošle noći (foto)\nGradski odbor Srpske napredne stranke u Šapcu saopštio je da su u noći između utorka i srede kamenovane prostorije stranke u tom gradu, pri čemu je, kako navode u saopštenju, pričinjena materijalna šteta.\nĐurić: Građani su izabrali politiku Vučića da bi Srbija bila jaka\nPotpredsednik SNS Marko Đurić ocenio je danas da je politički analitičar Florijan Biber prethodnih dana postao jedna od najcitiranijih ličnosti u opozicionim medijima u Srbiji, i to ne zato što tako nešto zaslužuje "svojom neobičnom mudrošću", već zato što mržnji prema Srbiji daje pseudonaučni ton.\nGO SNS Šabac predao žalbu Upravnom sudu zbog poništavanja izbora\nGradski odbor Srpske napredne stranke Šabac predao je Upravnom sudu žalbu na odluku Gradske izborne komisije kojom se poništavaju izbori u Šapcu.\nGO SNS Šabac: Srpska napredna stranka traži pravdu pred sudom\nPoslanici SNS sa KiM: Bićemo glas naroda i borićemo se za još bolji život Srba\nBorba za prava Srba na Kosovu, njihov bolji život i stvaranje uslova da ostanu da žive na svojim ognjištima, ali i podrška predsedniku Srbije u razgovorima za rešavanje kosovskog problema biće glavi ciljevi rada budućih narodnih poslanika Srpske napredne stranke sa Kosova, Danijele Vujičić, Ljubomira Marića i Milana Savića.\nVučić: Razgovaraćemo o koaliciji sa SPS-om, još je rano\nPredsednik Srbije i lider naprednjaka Aleksandar Vučić izjavio je danas, na pitanje novinara da li će ponovo doći do koalicije SNS-a i SPS-a, da će svakako razgovarati sa socijalistima, ali da je još rano da o tome govori.\nOrban čestitao Vučiću i SNS-u pobedu na izborima\nPremijer Mađarske Viktor Obran čestitao je večeras pobedu lideru Srpske napredne stranke Aleksandru Vučiću.\nSNS-u više od 60 odsto glasova, u parlament ulaze SPS-JS i Šapićeva lista\nSrpska napredna stranka je osvojila više od 60 odsto glasova na parlamentarnim izborima u Srbiji, pokazuju projekcije Ipsosa i Cesida.\nVučić: Hvala našem narodu na KiM\nPredsednik Srbije i SNS Aleksandar Vučić proglasio je večeras pobedu liste "Aleksandar Vučić - Za našu decu" sa skoro 64 odsto osvojenih glasova i ujedno uputio posebnu zahvalnost Srbima na Kosovu i Metohiji na masovnom izlasku i pruženoj podršci.\nVučić: Dobili smo ogromno poverenje naroda\nPredsednik Srbije i SNS Aleksandar Vučić izjavio je večeras u obraćanju javnosti u izbornom štabu liste okupljene oko SNS, da je lista koja je nosila njegovo ime dobila ogromno poverenje naroda, najveće ikada u Srbiji.\nZagreva se atmosfera u izbornom štabu SNS\nNeposredno pred zatvaranje birališta u izborni štab SNS počeli su da stižu visoki partijski funkcioneri i koalicioni partneri SNS.\nUprkos vrhunskim rezultatima SNS, tim se mora osvežavati\nPrvi na listi “Aleksandar Vučić - za našu decu”, Branislav Nedimović, aktuelni ministar poljoprivrede i ličnost koja se u javnosti pominje kao mogući kandidat za premijera, kaže da SNS posle izbora treba da sačuva čvrstinu i odlučnost koju, kako kaže, besprekorno pokazuje od osnivanja, ali da je opredeljenje da se uprkos uspesima "tim" mora osvežavati mladim i energičnim ljudima.\nSNS: Iza nas stoje rezultati\nKandidatkinja za narodnu poslanicu na listi "Aleksandar Vučić - Za našu decu" Marijana Krajnović istakla je da iza Srpske napredne stranke stoje rezultati i da bi zato građani trebalo da daju svoj glas za listu pod rednim brojem 1.\nStanisavljević: SNS vodi odgovornu socijalnu politiku\nČlanica Glavnog odbora Srpske napredne stranke Nataša Stanisavljević danas je u Borči obišla Milinu Milićev, majku četvoro dece i tom prilikom istakla da SNS predvođena Aleksandrom Vučićem vodi odgovornu socijalnu politiku i da pruža pomoć i podršku roditeljima.\nĐurić: Okupili smo građane oko ideje napretka Srbije\nPotpredsednik Srpske napredne stranke Marko Đurić danas je obišao mlade stranačke aktiviste i odborničke kandidate u Vršcu, i zahvalio im na predanosti kojom su u proteklim sedmicama okupljali sugrađane oko ideje napretka i preporoda Srbije.\nMilena Ivanović: Srpska napredna stranka je pokazala da iz najtežih situacija izlazi kao pobednik\nSupruga ubijenog Olivera Ivanovića, Milena Ivanović istakala je za Pink kako je, pre nego što je zvanično poslatala članica SNS, podržavala program i politiku ove stranke, za koju kaže da uživa nedvosmisleno poverenje naroda Srbije.\nČlan predsedništva SNS-a i generalni sekretar predsednika Srbije Aleksandra Vučića, Nikola Selaković izjavio je danas da su potrebni novi ljudi da bi Prijepolje krenulo napred.\nDačić: Nakon izbora istom energijom, zajedno sa SNS-om\nKoaliciji SNS-a i SPS-a kampanju predstavljaju rezultati postignuti u prethodnih osam godina, izjavio je danas predsednik SPS-a Ivica Dačić i naveo da će nakon izbora nastaviti istom energijom i sarađivati sa SNS-om, ukoliko to bude želela i stranka čiji je predsednik Aleksandar Vučić.\nMali: U Srbiji svako ima šansu da se zaposli, želimo prosečnu platu od 900 evra\nMinistar finansija Siniša Mali kaže da su izbori 21. juna od suštinskog značaja za budućnost zemlje.\n16:04 Novembar 25, 2020\nAvganistan: U dve eksplozije stradalo 14 osoba\n16:33 Novembar 24, 2020\n22:00 Novembar 23, 2020\n21:42 Novembar 23, 2020\n19:54 Novembar 23, 2020


Milena Popović o suđenju: Ne uliva povjerenje, saslušati Radoičića i Veselinovića – Sandžačke Novine\nMilena Popović o suđenju: Ne uliva povjerenje, saslušati Radoičića i Veselinovića\nNevjenčana supruga ubijenog kosovskog političara Olivera Ivanovića Milena Popović izjavila je da je “nevjerovatno” da će u toku suđenja koje je počelo u Osnovnom sudu u Prištini “biti saslušano 100 svjedoka a da ona nije pozvana da svjedoči”.\n„Neki od svjedoka koji će svjedočiti imaju informacije koji su direktno dobili od mene“, kazala je Popović i podsjetila da je od suda poziv da svjedoči dobila i prva Ivanovićeva supruga „koju nije vidio 20 godina“.\nPopović je rekla da će „pratiti čitav proces“ preko advokata koji će biti prisutni na suđenju, jer joj je važno „da čuje šta će reći svi ti svjedoci i oni koji su optuženi“.\nPopović je rekla da je „strašno“ što suđenje počinje više od tri godine poslije ubistva.\n„Prvo ročiste ni na šta posebno ne ukazuje, nije pročitana optužnica, rečeno je samo šta se stavlja na teret optuženima koji su pomagali počiniocima“, rekla je Popović i dodala da joj naredno ročište koje je zakazano za 30. avgust ne uliva povjerenje da se sud time ozbiljno bavi i da je na tragu otkrivanja počinilaca.\n„Svako ime koje se spominje u optužnici treba bude saslušano. Ovo je ozbiljan i komplikovan slučaj, važan za svakog čovjeka na Kosovu i Srbiji“, kazala je Popović.\n„Pozvala sam Vučića da mu objasnim zašto sam izašla“\nNa pitanje zašto je napustila salu Skupštine Srbije u vrijeme dok je podnošen izvještaj o Kosovu , Popović je rekla da je to bilo zbog prisustva Radoičića, kao i da bi ona to uradila u bilo kojoj situaciji ali da „nije imala priliku da se s njim nadje u istoj prostoriji“ ranije, već je to bio prvi put.\n„Poštujem predsjednika Aleksandra Vučića, poštujem stranku kojoj pripadam, žao mi je što je to bilo za vrijeme njegovog govora. To je moj lični stav i odnos, to sam uradila iz svojih ličnih pobuda i razloga“, kazala je Popović.\nDodala je da je poslije tog svog čina pozvala predsjednika Srbije da mu objasni zašto je to uradila.


Putin kazao Erdoganu da dobro razmisli | Aktuelno\nNaslovna SVIJET Putin kazao Erdoganu da dobro razmisli\nPutin kazao Erdoganu da dobro razmisli\nRuski predsjednik Putin je pozvao svog turskog kolegu Erdogana da “dobro razmisle o situaciji i da ne unište zajedničke napore u rješenju sirijske krize” prije pokretanja ofanzive na kurdske snage na sjeveru Sirije\nTurska ofanziva protiv sirijske kurdske milicije donijet će mir i stabilnost u Siriju, rekao je predsjednik Redžep Tajip Erdogan ruskom kolegi Vladimiru Putinu u telefonskom razgovoru u srijedu.\nVladimir Putin, Redžep Tajip Erdogan\nRuski predsjednik Putin je pozvao svog turskog kolegu Erdogana da “dobro razmisle o situaciji i da ne unište zajedničke napore u rješenju sirijske krize” prije pokretanja ofanzive na kurdske snage na sjeveru Sirije, saopšteno je iz Kremlja.\nNekoliko zemalja, među kojima i Francuska, zabrinute su zbog humanitarnih posljedica novog fronta u sirijskom sukobu, kao i za sudbinu hiljada pripadnika ISIS-a, koji su u kampovima koje kontrolišu kurdske snage.\nČinilo se da je američki predsjednik Donald Tramp dao zeleno svijetlo za tu operaciju, nakon čega je povukao izjave i jamčio da Sjedinjene Države nisu napustile Kurde.\nAli u utorak je Moskva upozorila protiv potkopavanja mirnog rješenja sukoba u Siriji, u aluziji na operaciju koju Ankara namjerava pokrenuti.\nPutin predložio ustavne amandmane\nBrguljan: Sve preko ovog rezultata, bio bi fantastičan uspjeh\nGojković: Plan je bio da razigramo sve igrače za duel sa Italijom\nBudi human: Dječacima iz Plava potrebna pomoć za liječenje\nEP: Ajkule rutinski savladale Tursku za četvrtfinale protiv Italije\nKvalitet vazduha na primorju dobar, u centralnom i sjevernom regionu PM čestice...\nInter doveo drugo pojačanje: Mozes opet kod Kontea\nViktor Mozes stigao je u Milano i ukoliko u toku dana prođe medicinske testove...\nU američkom Senatu počinje suđenje u procesu opoziva predsjednika Sjedinjenih Država Donalda Trampa –...\nNa društvenim mrežama objavljena je najava litije i molebana SPC na Cetinju, za četvrtak...\nPlanovi NATO da proglase svemir i sajber prostor svojim operativnim domenima podrivaju globalni sistem...


OVE ZEMLJE NAJUGROŽENIJE! Više od 45 miliona slučajeva korona virusa u svetu! | Happy BSC portal\nOd početka pandemije, od posledica korona virusa u svetu je preminulo 1.184.057 osoba, dok se 32.896.925 oporavilo, navodi taj sajt.\nSjedinjene Američke Države i dalje prednjače po broju obolelih i preminulih, sa potvrđenih 9.175.543 slučajeva i 233.745 žrtava.\nSlede Indija sa više od osam miliona oboleih, Brazil sa preko 5,4 miliona zaraženih, Rusija sa više od 1,5 miliona slučajeva, Francuska i Španija sa više od 1,2 miliona i Argentina i Kolumbija sa više od milion zaraženih.\nOstale države imaju manje od milion registrovanih slučajeva korona virusa.


Crno tržište: Otkrivena grupa trgovaca organima u Bugarskoj | Mondo Portal\nTrgovina organima hapsenje u Bugarskoj.html\n13. novembar, 16:00\nCrno tržište: Otkrivena grupa trgovaca organima u Bugarskoj 1 Podeli Podeli na facebook Podeli na twitter Podeli na viber Pošalji na mail\nSvet 15.09.2019. / 22:32\nCrno tržište: Otkrivena grupa trgovaca organima u Bugarskoj\nIzvor SRNA 15.09.2019. / 22:32\nKriminalci su radili od početka 2009. godine i uspeli su da za to vreme organizuju nekoliko ilegalnih operacija transplantacije bubrega, naveo je isti izvor pozivajući se državno tužilaštvo i Ministarstvo unutrašnjih poslova.\n15.09.2019. / 18:33\n15.09.2019. / 20:52\nPoznato je da su donori za organ dobijali od pet do sedam hiljada evra, a za primaoce je bubreg koštao od 50.000 do 100.000 evra.\nTransplantacije organa izvođene su u Turskoj, gde je potrebno predstaviti dokument koji potvrđuje srodstvo između davaoca i primaoca.\nKriminalce su uhvaćeni prilikom prelaska granice sa Turskom, naveo je "Sputnjik".\n29.07.2019. / 14:01\nSvedok: ORGANE SRBA putničkim avionima slali za Tursku!\n07.06.2019. / 12:03\nDivljaštvo na Kosovu: Četiri bolnice trgovale organima\ntrgovina organima bugarska turska\n16.09.2019. / 10:58\nKuku žuta kuća\nUpravo gledate Poplavljen Split, Dioklecijanova palata pod vodom 0 Info video Pre 4 h U Dalmaciji jak jugo nosio sve pred sobom, čupao stabla i bacao ih po automobilima i putevima. Mnogi putevi su...\nUpravo gledate Vulin: Posao za 100 radnika u pogonu Jumka u Drvaru 1 Info video Pre 20 h Ministar odbrane Aleksandar Vulin i srpski član Predsedništva BiH Milorad Dodik obišli su u Drvaru radove na...\nUpravo gledate Dačić sa Šibom: Saradnja Srbije i Nemačke u SVIM OBLASTIMA (VIDEO) 0 Info video Pre 22 h Ministar spoljnih poslova Ivica Dačić primio je danas nemačkog ambasadora Tomasa Šiba i tom prilikom je zajednički...


Jučer su u Teznom sahranjeni zemni ostaci oko 800 crnogorskih četnika, ustaša - pripadniika Pavelićeva tjelesnog zdruga, ljotičevaca, belogardejaca i njemačkih vojnika, koji su ekshumirani iz Hude Jame. Njih su jučer neki uglednici na komemoraciji kvalificirali kao mučenike koje je likvidirao jugoslavenski komunistički režim.\nPovijesne činjenice, međutim, ukazuju na drugačiju istinu. O tome postoje relevantni podaci i svjedočanstva sudionika NOP-a. Valja, također, podsjetiti da postoje presude vojnih sudova tadašnje Jugoslavenske armije koji su te navodne mučenike osudili zbog grozomornih zločina, što su počinili na raznim stratištima širom Hrvatske i Jugoslavije, a sada ih se putem falsificiranja povijesnih činjenica nastoji pretvoriti u nevine žrtve.\nCilj je tog evidentnog falsifikata da se kolaboracioniste i kolaboracionističke tvorevine pretvori u zaštitnike nacije, a prema nakim govornicima na jučerašnjoj komemoraciji, i uzore koje valja slijediti kao civilizacijske ikone. Time se te tvorevine i kolaboracioniste nudi kao model za izgradnju današnjeg društva i države. To nije samo beskrupolozan falsifikat, već služi stvaranju i ovjekovječenju društvenih tenzija i onemogućavanju uspostavljanja društava i država na suvremenim civilizacijskim i demokratskim temeljima.\nSavez smatra da svaka žrtva ima pravo na dostojanstvenu sahranu i pravo na svoj grob i spomen obilježje, imajući na umu činjenice i okolnosti u kojima su sudionici Drugog svjetskog rata stradavali.\nZagreb, 28. listopad 2016.\nPavla Hatza 16, 10\ntel/fax: 48 39 996,\ntel: 48 39 998


sreda, 04 maj 2016 09:02\nU Zvorniku je predstavljena knjiga pjesama "Moja ćutanja", autora Radmile Đokić iz Bijeljine.\nPredstavljajući knjigu, Đokićeva je rekla da je knjiga "Moja ćutanja" treća zbirka pjesama lirskog žanra u kojoj se nalaze pjesme vezane za Zvornik za kojim je zavičajno vezana.\n"Osjećala sam na izvjestan način dug prema Zvorniku i zvorničkoj publici da predstavim najnoviju knjigu u koju je smješten dio sjećanja na ovaj grad", rekla je ona.\nGovoreći o nastanku ove zbirke pjesama, Đokićeva je rekla da inspiracija, koja je pokretač unutarnjeg nagona za stvaralaštvom, dođe odjednom, niotkud, jednostavno se desi, dođe neki moment i pjesma iz misli bude prenesena na papir.\nOna je dodala da u pjesmi najviše preovladavaju zavičajne i ljubavne pjesme.\nČlan Udruženja književnika Republike Srpske i Srbije Borislav Gavrić iz Bijeljine rekao je da je Đokićeva, prije svega, lepršav pjesnik bogatog riječnika koji teži narodnjačkom izvornom poetskom izrazu.\n"Njezina poezija je prihvaćena od čitalaca, jasna je, ima u svojoj poeziji poruke i jako izražene plastične slike, koje kod čitalaca, ako dožive pjesničku sliku na odgovarajući način, izazivaju emocije i podstiču ih da dalje čitaju dok ne dođu do poslednje stranice u knjizi", rekao je Gavrić.\nKnjiga "Moja ćutanja" izašla je u izdanju Srpskog prosvjetnog i kulturnog društva "Prosvjeta" Zvornik.\n07-10-2016 Hits:4404 Zvorničke novosti\n08-08-2016 Hits:5498 Zvorničke novosti\n29-07-2016 Hits:4270 Zvorničke novosti\n17-05-2016 Hits:2891 Zvorničke novosti\n12-05-2016 Hits:3126 Zvorničke novosti


ILON MASK ŠALJE TOMA KRUZA U SVEMIR: Nije mu dosta čipovanja, sada želi da lansira holivudske zvezde u vasionu! | Mondo.Me Prod\nILON MASK SALJE TOMA KRUZA U SVEMIR Nije mu dosta cipovanja sada zeli da lansira holivudske zvezde u vasionu\n29. October, 08:51\nILON MASK ŠALJE TOMA KRUZA U SVEMIR: Nije mu dosta čipovanja, sada želi da lansira holivudske zvezde u vasionu! 0 Podijeli Podijeli na facebook Podijeli na twitter Podijeli na viber Pošalji na mail\nOvaj film se neće snimati na Zemlji!\n23.09.2020. / 16:10\nAutor Miloš Delević Izvor mondo.rs 23.09.2020. / 16:10\nKog domaćeg glumca/glumicu bi voleli da vidite u ovakvom ostvarenju?\nPlan za novi film Toma Kruza čija radnja će se odvijati u svemiru, je konačno oformljen!\nPutovanje na kom će se ovaj holivudski glumac zaputiti je zakazan za 2021. godinu.\nNa ovom projektu će učestvovati Ilon Mask, a njima će pomoći i NASA kako bi snimili ovo ostvarenje. Režiser novog ostvarenja Kruza će biti Dag Liman, njih dvojica su sarađivali na filmu Edge of Tomorrow koji je dobro prošao kod publike i kritičara. Projekat je sada sigurno na putu, Space Shuttle Almanac je potvrdio na Twitter-u da će se svemirska letelica Axiom, kojom upravlja pilot Majkl Lopez-Alegria, uputiti na ovu misiju u oktobru 2021. godine, dok će članovi posade biti Kruz i Liman. NASA je potvrdila svoju "umešanost" u ovaj projekat ranije ove godine putem Twitter-a, NASA administrator Džim Bridenstin je tvitovao: "NASA je uzbuđena što će raditi sa Tomom Kruzom! Trebaju nam popularne medijske ličnosti kako bi inspirisale nove generacije inžinjera i načunika da naprave NASA-ine ambiciozne planove u realnost!"\nSo its confirmed that@CommanderMLAis flying the@Axiom_Space@SpaceX#CrewDragontourist mission with Director@DougLiman& Tom Cruise. One seat still to be filled. They are to launch in October, 2021.pic.twitter.com/dn6SLvCOGz\n— Space Shuttle Almanac (@ShuttleAlmanac)September 19, 2020\nFilm koji još uvek nema ime je predstavljen Universal-u preko Zoom aplikacije. Liman trenutno radi na scenariju, dok je budžet ovog filma 200 miliona dolara. Tom Kruz je poznat po akcionim ostvarenjima kao što je Mission Impossible, kao i Top Gun i brojnim drugim filmovima.\n— Elon Musk (@elonmusk)May 5, 2020\nDa li ćete gledati ovo ostvarenje?\nilon mask svemir film\nVODIO FRANCUZE PROTIV PARTIZANA: 2 nedelje nismo trenirali, pa pokazali ...\nSUROV RAT NARKO KARTELA! Pronađen najveći broj leševa do sada u MASOVNOJ...\n"PRAĆKA" ZVEZDINOG DETETA U NAJLUĐEM MEČU VEČERI: Goleada u Kupu Italije...\nVIBER UVODI PLAĆANJE: Najpopularnija aplikacija u Crnoj Gori objavila no...\nUpravo gledate SREĆKO SAVOVIĆ: MJERE NKT-A SU PRESTROGE I NEREALNE, VLASNICIMA KLUBOVA SE VIŠE NE ISPLATI ANGAŽOVATI NAS! 0 Video Prije 54 min Srećko Savović, kojeg imate priliku da slušate na mnogim proslavama i žurkama u regionu, podijelio je sa nama svoje...\nUpravo gledate PROBLEM PROSJAČENJA: Kako građani reaguju kada im neko traži novac? 0 Video Prije 47 min Romska djeca kao i odrasli i dalje su svakodnevna pojava u crnogorskim gradovima, koju država i nadležni godinama...\nUpravo gledate SLAVEN ĐUKANOVIĆ O MJERAMA NKT-A: "DOKLE MISLE DA SE SPRDAJU S LJUDIMA?" 1 Video Prije 48 min Razgovarali smo sa jednim od najtraženijih klupskih pjevača u Crnoj Gori i šire, Slavenom Đukanovićem, koji nam je...\nUpravo gledate CICVARA - TAKO JEDNOSTAVNA, A PUNA TRADICIJE! 0 Video Prije 49 min Odlučili smo da svratimo u etno selo Nevidio i probamo čuveni crnogorski specijalitet, cicvaru sa medom.\nUpravo gledate KAKO RIJEŠITI PROBLEM PARKINGA ZA MOTOCIKLE? 0 Video Prije 49 min U gradovima je sve veći broj motora, a nigdje označenih mjesta za parkiranje istih.


НЕПРИСТОЈНА ПОНУДА ИЗ ВАШИНГТОНА: Трамп тражи признање Косова! Заузврат даје ескадрилу Ф-16, милијарде долара, а ту није крај…\n– Sa druge strane, biće zanimljivo videti ko će se sve upecati na u suštini,nepristojnu ponudu. Predloge takve vrste, ako ih zvanično bude, ne treba ni razmatrati. Kao što glasi izreka: „Čuvajmo se Da najaca i kad darove donose“… – podvlači Adamović.\nAman, zaman!!! Što ste toliko zapeli za taj komadić zemlje kad vam je ostatak planete na raspolaganju? Ne možete da dobijete KiM nikad ni za šta. A milijarde ćete i tako i tako morati dati, jer ste napravili takav svinjac u našoj zemlji da vas ne može oprati ni vaš misisipi. Borbeni avioni nam ne trebaju, šta će nam? Nemamo nameru da započinjemo rat, a da se odbranimo možemo i sa ovim što već imamo. U EU ne planiramo i ne želimo da ulazimo, a za specijalne veze sa Republikom Srpskom vi ne brinite. Snaći ćemo se mi i sami. Utoliko pre što vaše glupave zabrane polako padaju u vodu.\nKushija nas kao djavo Hrista.\nNajbolji dio je ubrzani ulaz u EU-tanaziju. Ameri garantuju što implicira da je Eutanazija njihova kolonija o kojoj oni odlučuju. Što je i poprilično tačno ali će ovi da se prave ludi 2024e 34e i 44e. Mi smo njima kao plemena indijanaca, dobro da nisu ponudili i "vatrenu vodu". A imamo mi Bajčetinu.\nVec smo dobili eskadrile vasih aviona 99. sve sa bombama i projektilima i milijarde unistene infrastrukture i ubrzan ulazak u debilsku uniju posle 5. oktobra. Rusi su bili brzi i sada imamo 14 boljih aviona i nadamo se skorom oslobodjivanju od okupatora! Odgovor je: NE!!!\nAka postoji ponuda, kazem ako, ne treba je ignorisati. Treba na njoj raditi. Sama ponuda je jedan vid priznanja da KiM pripada srpskom narodu. Inace nebi nam nista nudili. E sad je na prvorodjenom da pokaze koliko je "pametan". Postavit ex teritorijalni zahtev za srpske svetinje. Povracaj imovine Srba prognatih sa KiM. Odgovornost za trgovinu organima i ratne zlocine i jos po nesto i onda razgovor o svemu. Ali ne na pinku i hepi nego tamo gde treba.\nIzuzetna zapadna kultura: ZA NOVAC SE MOŽE KUPITI SVE, Srbijica takođe. Poklon od "14 novih aviona F-16 za Srbiju" je podmićivanje Srbije da bi i ta glupačica sigurno ušla u NATO savez. Za konačno pokoravanje Srbije primenjuju isti scenario kao za Hitlerovu Nemačku: Krivi ste, Osuđeni ste u Nirnbergu, tj. u Hagu, i zatim dobićete onaj mali mali Maršalov plan. Sadizam im je baš svojstven.\nNe, nije to ZAPADNA kultura. Oni nude svakom i znaju da ko se proda i niej neka vera, ali njiam zavrsava posao. U sustini niej problem sto ti neko nudi drogu, kredit, pare....provblem je ako ti to prihvatis.\n"U suštini nije problem što ti neko nudi drogu kredit, pare" - To jeste problem jer važno je sa kojom namerom se to nudi. Izvini ja nikome ne nudim drogu. Ja nikome ne bih ponudila takav dug (kredit) za koji unapred znam da će najverovatnije biti primenjena hipoteka, tj. na osnovu procene znam da neće moći na normalan način da vrati taj kredit. ... Američka "kultura" je kultura najvećih svetskih siledžija i ubedljivo najvećih svetskih varalica. Sem što vojnom silom uvode razne države u svoj poredak, SAD štampaju novac bez pokrića, i tim lažnim novcem kupuju štagod požele, čak i vlade drugih država, praktično čitave države.\nZatim sledi začin C: Tramp je spreman i da pismeno garantuje specijalne veze Srbije i Republike Srpske. Zašto duplo? Mi veze sa Srpskom već imamo garantovane specijalne veze po Dejtonskom sporazumu. Osim toga, američke garancije čak i pismene, ubrzo mogu da ne važe. OVO SAMO SVE VIŠE DOKAZUJE DA ONI PRAVE VELIKU ALBANIJU I UJEDNO SE OBEZBEDJUJU DA SE NA ISTIM PRINCIPIMA NE DOGODI INTEGRACIJA SRPSKIH ZEMALJA. BIH su odvojili 1992 godine, Srpsku su priznali samo kao entitet 1995 godine i od tada kuvaju je kao žabu u čuvenom "bosanskom loncu", a Crnu Goru su odvojili 2006 godine. Sasvim suprotno od toga korak po korak spojiće Veljiku A. Na celokupnom raspadu bivše SFRJ najviše će profitirati Albanija.\nOvi njihovi F-16 jimsad služe za podkusurivanje!Samo da nešto zaradi njihov vojno industrijski kompleks!\nPosle izjave izdajnika Vučića , gde on prvi put jasno kaže "Nema PRIZNANJA Kosova ako mi nešto ne dobijemo"- krajnje je vreme da javni tužilac podigne krivičnu prijavu protiv AV za veleizdaju\n„Prema rečima izvora“. …..Nije to ponudio Tramp, to je ponudio Soroš. Sa onog svijeta. ……….Umesto odozgo, on evo poručuje iz Duboke.\nNe cudim se Palmeru nego onoj nasoj kretenki sto spava snjim.\nStigla SARGAREPA! Stize i stap, bez brige.\nOvo nije ništa niti novo niti nepoznato. O tome se razmišlja i razgovara još od Tadića, samo naš narod malo kasni. Panama je plaćena nekih 100 miliona, ako se ne varam, posle teškog iscrpljivanja. Tadić nije dobio neke velike ponude, jer je bilo sveže i samo malo nevino. Sa vremenom se ta ponuda povećava ali ne mora da znači da ćemo dobiti sve što se potpiše. I to je poznato kroz istoriju Amerike, tako da ne vidim ništa naročito u podmetanju cifara. Mislim da je bila već neka medijska ponuda prošlih godina, a stalna ponuda je ulazak u EU. Zna se da ćemo dobiti neki novac i beneficije kada izgubimo jednu nogu ali srpska istorija nas uči da ćemo na kraju izgubiti i drugu nogu, prihvatili ili ne. Obzirom na belu kugu u Srbiji, pregovori o KiM se namerno otežu i to može da traje i sledećih 20 godina a Srbi svake godine postaju spremniji da ipak nešto urade. Uskoro će Srbi shvatiti da su ipak sami na ovom Svetu i neće biti druge nego da potpišu. Srbija trenutno nema saveznika toliko moćnog da nam može nešto više pomoći i to je najžalosnije. Bilo da Srbi nastave sa već započetom prodajom svoje zemlje Albancima, iseljavanjem i povlačenjem u Beograd, ili da počnu gerilski rat, posledice su iste. To je sve očiglednije. Poređenje Srbije i Nemačke ne stoji. Nemci su zapadni narod, gotovo pola belih Amerikanaca je nemačkog porekla i to je sasvim druga priča. A plasiranje teze da se "nude" ratne sprave je moglo da dođe samo od nekog ko je ili totalno blesav ili zlonameran. Taj film još nikada nije snimljen i neće biti ni sa Srbijom. Daće nam možda jednu milijardu i nastaviti uništavanjem Srbije tako što će definitivno naterati Srbiju da uđe u EU. Ne radi se o tome da Srbija jedva čeka da uđe, nego Srbija mora da uđe u EU i tu se radi o potpisima koji su slični predaji KiM. Neka utopijska šansa i nada Srbije je praktična promena odnosa snaga u Svetu, ali od toga za sada imamo samo nacrte kindžala i ništa više. Ako Rusija nastavi da se povlači, što je već postalo ubrzano i očigledno, "šanse" Srbije da je nateraju da se preda potpuno, potpiše ulazak u EU i predaju KiM su sve veće. Dakle, predaja KiM i ulazak u EU su dva potpisa na totalnu predaju Srbije. Nije Srbija ni posle Kosovskog boja odmah pala u potpuno ropstvo, nije ni posle poraza od Amerike, ali posle Prve Kosovske kataklizme, računa se 500 godina ropstva što će verovatno biti i ovog puta. Razlika je ta što je Srbe pogodila i bela kuga ovog puta, a to je veća katastrofa od ulaska u EU i ostalih potpisa koji su pred nama. Prebegavanje Srba kod svog neprijatelja je bilo i za vreme Turaka i danas, što znači da "ekonomska" migracija nije ništa novo u srpskoj istoriji. I pored svih tih katastrofalnih činjenica, jedan narod ipak neće nestati tek tako. Srbi su kilavo žilav narod i to je ono što je Srbe održalo zadnjih pešes stotina godina. Neki inat, šta li!\n@ teopretičar, …..jesi pustio srcu na volju, i to mi se sviđa. Upozorio si glupče šta ih čeka, i to je dovoljno i dosta. Ali najviše mi se sviđa ovo „…..I pored svih tih katastrofalnih činjenica, jedan narod ipak neće nestati tek tako. Srbi su kilavo žilav narod i to je ono što je Srbe održalo zadnjih pešes stotina godina. Neki inat, šta li!.....“. I ja ne znam šta je to, ali imam oči, i vidim koliko smo superiorni u odnosu na Germane, Franke, Brite, Latine, Švede, Norve, Ukre, Kroasane, Sorošoide, Litvane, ….. i ostalu gamad koja se danas eksponirala.\nNek on zadrži svojih 14 (starih) novih kanti , i tih deset milijardi a i EU nek zadrži jer on itako to ne odlučuje ! Naše KiM je vrednije od cijele Amerike samo ruda koje tamo leže a da ne spominjem nacionalnu vrijednost KOLIJEVKE SRBSTVA!!!\nŠto reče moj prijatelj gore NJET 1244 i ništa drugo!!!


By : Nataša Lazukić June 5, 2019\nU Muzeju savremene umjetnosti Republike Srpske u četvrtak 6. juna u 20,00 časova biće otvorena samostalna izložba austrijskog umjetnika Volfganga Lernera (Wolfgang Lehrner) pod nazivom SVIJET/GRAD. Prije svečanog otvorenja izložbe, od 19,00 časova umjetnik će održati autorsko tumačenje izložbe.\nVolfgang Lerner će u sklopu svoje izložbe u Banjaluci predstaviti nekoliko ciklusa fotografija kao i video-radova (Grad i grad, Medineo, Standardni grad, Grad bez imena) koje će publika imati priliku da pogleda sve do 30. avgusta 2019. godine. Kustos izložbe SVIJET/GRAD je Mladen Banjac, kustos MSURS a projekat se realizuje uz podršku Ministarstva prosvjete i kulture RS i Austrijskog kulturnog foruma.\nPredmet Lernerovih istraživanja jesu neispričane ili nepoznate priče o gradovima koje je posjetio, o svjetovima koji su nekada postojali ili onima koji postoje i danas, ali ih ne doživljavamo kao takve kakvi jesu.\nJedinstvenost izložbe ogleda se u načinu na koji Volfgang Lerner preispituje i prezentuje društvene, istorijske, socijalne, individualne i kolektivne faktore. Svi oni istovremeno postoje i ne postoje, žive u pričama i sjećanjima jednih, dok su potpuno nepoznati drugima, a zajedno sačinjavaju ovaj svijet koji istovremeno i jeste i nije onakav kakvim ga doživljavamo.\nKao što je svaki ciklus u stvari kompozitni mozaik pažljivo biranih kadrova jednog grada, tako svi ti gradovi u cjelini čine jedinstvenu mapu svijeta.\nVolfgang Lerner realizovao je više desetina samostalnih i grupnih izložbi u Austriji, Rusiji, Engleskoj, Meksiku itd. Dobitnik je prestižne Henkelove nagrade za mladog umjetnika 2009. godine, a kao stipendista različitih fondova boravio je i stvarao u Engleskoj, Francuskoj, Italiji, Meksiku itd.\nPosted in Art, Elem Preporučuje and tagged #banjaluka, #elem, #elemba, #fotografija, #grad, #msurs, #svijet, #umjetnost, #VolfgangLehrner, featured\nSve je spremno za otvaranje drugog Festivala književnosti “Imperativ”- Odbrojavamo!


Republika / Trećina građana Srbije nije priključena na kanalizacionu mrežu\nnedelja, 15. 12. 2019.| 21:33\nU Srbiji svaki treći građanin nije priključen na kanalizacionu mrežu, pokazuje najnoviji Ekobilten Republičkog zavoda za statistiku za 2018. godinu\nProcenat stanovnika koji su priključeni na mrežu od 2014. do 2018. porastao je četiri procentna poena, sa 59 odsto u 2014. godini na 63 odsto stanovnika prošle godine. U prošloj godini, priključak je imalo 1. 528.161 domaćinstava, što znači da je za pet godina priključak dobilo 63. 779 domaćinstava.\nSekretarijat za urbanizam u Beogradu sve bolji: Sistem za građevinske dozvole radi\nU regionu Vojvodine broj preduzeća sa priključkom se povećao gotovo 20.000, sa 326.168 u 2014. godini na 345. 022 prošle godine. U regionu Šumadije i zapadne Srbije u 2018. godini 385. 637 domaćinstava je bilo priključeno na kanalizacionu mrežu što je povećanje od preko 24.000 domaćinstava u odnosu na 2014.\nVidan rast, oko 20 odsto, zabeležen je u Srednjebanatskoj oblasti (najveći grad Zrenjanin) i u Pčinjskoj oblasti, i to najviše u Gradu Vranju - 2.425 priključaka za pet godina, čime je taj broj u 2018. izašao na 16.289 domaćinstava sa priključkom na kanalizacionu mrežu.\nSrbija Beograd Kanalizacija Statistika Kanalizaciona mreža


10 dana krastavac detoksa za dobru liniju i bolje zdravlje | Zdravo telo | Zdravlje i holistička medicina\n10 dana krastavac detoksa za dobru liniju i bolje zdravlje 0 Podeli PODELI TWEET POŠALJI E-MAIL\n22.05.2015. / 10:41\nOsnovu ovog detoksa čini salata od krastavaca koja je bogata hranljivim materijama i možete je konzumirati kad god osetite glad...\nDijetni plan krastavac detoksa je krajnje jednostavan - postoji svega par namirnica koje se konzumiraju, a sam detoks se sprovodi 10 dana. Postoji i produžena varijanta od 14 dana gde su takođe zabeleženi odlični rezultati. Naime, u zavisnosti od nivoa fizičke aktivnosti ovim putem možete izgubiti onaj najuporniji višak kilograma do sjajne linije.\nOsnovu čini salata od krastavaca koja se može konzumirati u neograničenim količinima svaki put kada se oseti glad. Salata je bogata hranljivim materijama i ne morate brinuti da će vam nešto nedostajati u toku desetodnevnog režima. Ostale namirnice koje se jedu u toku dana su 2 kuvana jaja ili 150 gr tunjevine oceđene od ulja ili 150 gr grilovanog belog mesa... 2 veća kuvana krompira (mogu se kuvati, bariti, peći u rerni ali ne i pržiti u ulju) ili 3 kriške integralnog hleba. Takođe, 500 grama svežeg lokalno gajenog voća.\njedan mladi krastavac (sa sve korom - naravno dobro opran)\nSmotuljci od krastavaca i lososa...